REL KA DUH Abbey Abkhaz Holh Abui Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Ateso Holh Attié Aymara Holh Azerbaijan Holh Azerbaijan Holh (Cyrillic Cafang Hmanmi) Bashkir Holh Bassa (Liberia) Bassa Holh (Cameroon) Batak (Karo) Batak (Simalungun) Batak (Toba) Belize Kriol Bete Holh Biak Bicol Holh Bislama Holh Bolivia Kut Holh Boulou Holh Cambodia Holh Cebuano Holh Changana (Mozambique) Changana (Zimbabwe) Chavacano Chichewa Holh Chiga Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuvash Holh Cibemba Holh Cinamwanga Holh Cinyanja Holh Citonga Holh Colombia Kut Holh Cuban Sign Language Czech Holh Czech Kut Holh Damara Dangme Holh Dayak Ngaju Denmark Holh Douala Holh Dusun Dutch Holh Efik Holh Emberá (Catío) Estonia Holh Ewe Holh Fante Fiji Holh Finland Holh Finland Kut Holh Fon Holh France Holh Futunian Holh Ga Holh Germany Holh Gitonga Gokana Holh Grik Holh Guadeloupean Creole Guarani Holh Guarani Holh (Bolivia) Guerze Guianese Creole Gun Holh Guéré Haiti Creole Holh Hausa Holh Herero Holh Hiligaynon Holh Hindi Holh Hungary Holh Hunsrik Iban Holh Ibanag Ibinda Holh Igbo Holh Iloko Holh Indian Sign Language Indonesia Holh Indonesia Kut Holh Ireland Holh Isoko Holh Italy Holh Italy Kut Holh Ivorian Sign Language Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisii Kisonge Holh Kituba Kongo Holh Korea Holh Kpelle Krio Kurdish Kurmanji Holh Kwangali Holh Kwanyama Holh Kyangonde Lahu Holh Lai Holh (Tiddim) Lai Holh (Zotung) Lamba Holh Lambya Lari Lenje Lhukonzo Holh Lifu Holh Lingala Holh Lithuania Holh Lomwe Holh Luganda Holh Lugbara Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malaysian Sign Language Malta Holh Mam Holh Mambwe-Lungu Holh Mapudungun Holh Mare Holh Mauritius Creole Holh Maya Holh Mazahua Holh Mbunda Mende Meru Mexico Kut Holh Mirang Holh Mizo Holh Mongolia Holh Moore Holh Myanmar Myanmar Sign Language Nahuatl Holh (Central) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Nepali Sign Language Ngabere Holh Ngangela Nias Holh Nigerian Pidgin Niuean Holh Norway Holh Nsenga (Zambia) Nyaneka Holh Nyungwe Nzema Holh Odia Holh Okpe Oromo Holh Ossetian Holh Otetela Holh Pangasinan Holh Pidgin (Cameroon) Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh (Nastaliq) Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Holh Reunion Creole Holh Roma Holh (Masidonia) Romania Holh Romania Kut Holh Romany (Eastern Slovakia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Holh Russia Holh Rutoro Holh Samoa Holh Sangir Sango Holh Sena Holh Sepedi Holh Sepulana Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Talian Tamil Holh Tandroy Tankarana Holh Tatar Holh Telugu Holh Tetun Dili Thai Holh Thai Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Tuvalu Holh Twi Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Valencian Vezo Holh Vietnam Holh Wales Holh Wallisian Holh Waray-Waray Holh Wichi Holh Wolaita Holh Yacouba Yoruba Holh Zande Holh Zulu Holh\n1. A hmaanmi lam in Pathian kan biak khawh nakhnga ahonih dah a kan cawnpiak khawh?\nBIAKNAK tampi nih Pathian kong biatak kha kan cawnpiak hna tiah an ti. Asinain mah cu a si kho lomi a si, zeicahtiah biaknak tampi nih Pathian kong biatak le zeitindah biak ding a si timi kong mi an cawnpiak hna tikah aa dang cio. Kannih tah zeitindah a hmaanmi lam in Pathian kha kan biak khawh? Zeitindah Jehovah kan biak awk a si ti a kan cawnpiak khotu cu Jehovah lawnglawng hi a si.\n2. A hmaanmi lam in Pathian biak awkah zeitindah na cawn khawh?\n2 Jehovah nih a hmaanmi lam in amah kan biak khawh nakhnga Baibal a kan pek. Cucaah Baibal na hlathlai ahcun a cawnpiaknak in ṭhatnak hmuh awkah Jehovah nih aan bawmh lai. Zeicahtiah Jehovah nih aan dawt tuk caah a si.—Isaiah 48:17.\n3. Pathian nih zeidah tuah hna seh ti a kan duh?\n3 Mi cheukhat nih biaknak dihlak hi Pathian nih a cohlan tiah an ti, asinain Jesuh nih cun cutin a kan cawnpiak lo. Hitin a ti: “‘Bawipa, Bawipa,’ tiah a ka timi paoh in vancung Pennak chungah an lut dih lai tinak a si lo, sihmanhsehlaw vancung i a ummi ka Pa nih tuah hna seh ti a duhmi a tuahmi lawnglawng kha an lut lai.” Cucaah Pathian duhnak kha kan hngalh a hau, cun kan tuah a hau. Mah cu a biapi tukmi a si, zeicahtiah Pathian nawl a ngai lomi kha Jesuh nih “ṭhatlonak a tuahtu” miṭhalo he a tahchunh hna caah a si.—Matthai 7:21-23.\n4. Pathian duhnak tuahnak kong he aa tlaiin Jesuh nih zeidah a chim?\n4 Pathian duhnak nan tuah tikah zuamcawhnak nan tong lai tiah Jesuh nih ralrin a kan pek. Hitin a ti: “Hell ah a kalmi lam cu a kau i a fawi i mi tampi nih an zulh caah kutka bi chungah khan lut tuah u. Nunnak a phanmi lam cu a har i a kutka cu a bi i mi tlawmte lawnglawng nih an hmuh.” (Matthai 7:13, 14) A harmi lam asiloah a hmaanmi lam in Pathian biaknak nih zungzal nunnak lam ah a kan hruai. A kaumi lam asiloah a hmaan lomi lam in Pathian biaknak nih thihnak lam ah a kan hruai. Asinain Jehovah nih ahohmanh thihter a kan duh lo. Cucaah amah kong biatak cawnnak caanṭha kha mikip a kan pek.—2 Piter 3:9.\n5. A hmaanmi lam in Pathian a biami hna kha zeitindah na thleidan khawh hna?\n5 A hmaanmi lam in Pathian a biami hna cu thleidan khawh an si tiah Jesuh nih a ti. An zumhnak le an tuahsernak ṭha tein hlathlainak thawngin thleidan khawh an si. Hitin a ti: “Annih cu an theitlai khan nan rak hngalh ko hna lai. . . . A ngan a dammi thingkung nih theiṭha a tlai.” (Matthai 7:16, 17) Pathian a biami cu a tlingmi an si tinak a si lo. Asinain Pathian salle cu a hmaanmi thil tuah awkah an i zuam zungzal. A hmaanmi lam in Pathian a biami hna thleidan khawh awkah a kan bawmmi kong kha atu zohhmanh u sih.\n6, 7. A hmaanmi biaknak cu zeicah Baibal ah hram aa bunh? Jesuh nih zei zohchunh awk ṭha dah a rak chiah?\n6 Kan biaknak cu Baibal ah hram aa bunh awk a si. Baibal nih hitin a ti: “Cathiang hi a dihlak in Pathian thawchuah hnawhmi a si i biatak cawnpiaknak caah le palhnak cawnpiaknak alnak caah le palhmi remhnak caah le ding tein nunnak ding cawnpiaknak caah a ṭhahnemmi a si. Cucaah cun Pathian rianṭuantu a simi cu zeizong zeizong ah tlamtlingmi a si awk le thilṭha phunzakip tuah khawh awkah thilthuam tling tein a ngeimi a si awk a si.” (2 Timote 3:16, 17) Lamkaltu Paul nih Khrihfa hna sinah hitin ca a rak ṭial: “Pathian bia nan sin kan phakpi tikah khan minung bia bantukin si loin Pathian bia bantukin nan rak cohlan, Pathian bia cu a si taktak, nan sin kan phakpimi cu.” (1 Thesalon 2:13) A hmaanmi biaknak cu Pathian Bia, Baibal lawnglawng ah hram aa bunh. Minung ruahnak, phunglam asiloah zei bantuk thil cung hmanhah hram aa bunh lo.\n7 Jesuh cawnpiaknak vialte cu Baibal ah hram aa bunh. (Johan 17:17 rel.) Jesuh nih atu le atu Baibal kha a cherhchan lengmang. (Matthai 4:4, 7, 10) Pathian salle zong nih Jesuh kha an i zohchunh i an cawnpiaknak vialte cu Baibal ah hram an bunh.\n8. Jehovah biaknak kong he aa tlaiin Jesuh nih zeidah a kan cawnpiak?\n8 Jehovah lawnglawng kha kan biak awk a si. Salm 83:18 nih hitin a ti: “Nangmah lawnglawng hi BAWIPA [‘Jehovah,’ NW] na si le vawlei dihlak uktu Cungnung Bik na si kha hngal hna seh.” Jesuh nih a hmaanmi Pathian kong kha mi nih hngal hna seh ti a duh. Cucaah Pathian min kha mi sinah a rak chim. (Johan 17:6 rel.) Jesuh nih hitin a ti: “Bawipa [‘Jehovah,’ NW] na Pathian cu va bia law, amah rian lawnglawng va ṭuan.” (Matthai 4:10) Cucaah Pathian salle nih Jesuh kha kan i zohchunh. Jehovah lawnglawng kan biak i a min kha kan hman. Cun Pathian min kong le a kan tuahpiak laimi kong kha midang kan cawnpiak hna.\n9, 10. Pakhat le pakhat kan i dawtnak kha zeitindah kan langhter?\n9 Mi cungah dawtnak taktak kan ngeih a hau. Jesuh nih a zultu hna kha pakhat le pakhat i dawt awkah a cawnpiak hna. (Johan 13:35 rel.) Kan ram, kan nunphung cu zei a si zongah asiloah kan rum ah siseh, kan si a fah ah siseh, mah cu a biapimi a si lo. Pakhat le pakhat kan i dawtnak nih unau bantukin lungrual tein a kan umter awk a si. (Kolose 3:14) Cucaah raldohnak ah kan i tel lo i mi zong kan that lo. Baibal nih hitin a ti: “Pathian fale hna le Khuachia fale hna an i dannak cu hihi a si: a hmaanmi thil a tuah lomi cu Pathian fa an si lo; cun a unau a daw lomi zong an si ṭhiamṭhiam lo. . . . Pakhat le pakhat kan i daw lai . . . Mi ṭhalopa ta a simi Kain, a nau a thattu bantuk kha kan si awk a si lo.”—1 Johan 3:10-12; 4:20, 21.\n10 Kan caan, kan thazaang le kan ngeihchiah hna kha pakhat le pakhat i bawmhnak ca le tha i peknak caah kan hman. (Hebru 10:24, 25) Cuticun “mi cungah ṭhatnak” kan tuah.—Galati 6:10.\n11. Jesuh cu Pathian nih kanmah khamh awkah a hmanmi a si tiah zeicah kan cohlan?\n11 Jesuh cu Pathian nih kanmah khamh awkah a hmanmi a si caah a nawl kan ngaih a hau. Baibal nih hitin a ti: “Amah thawng lawnglawng in khamhnak hi hmuh khawh a si. Zeicahtiah vawleicung dihlak ah hin kannih khamhnak caah Pathian nih min a pekmi midang ahohmanh an um lo.” (Lamkaltu 4:12) Ṭhen 5nak ah kan cawn cang bantukin nawlngaimi minung hna tlanhnak caah a nunnak pek dingin Jesuh kha Jehovah nih a rak thlah. (Matthai 20:28) Cun vawlei a uk hnga dingmi Siangpahrang zongin Jehovah nih Jesuh kha a thim. Cucaah zungzal nunnak hmuh kan duh ahcun Jesuh bia ngaih awkah Baibal nih a kan cawnpiak.—Johan 3:36 rel.\n12. Zeicah ramkhel lei kongkau ah kan i tel lo?\n12 Ramkhel lei ah kan i tel awk a si lo. Jesuh cu ramkhel lei kongkau ah aa tel lo. Rom uktu Pilat hmai i bia an ceih lioah Jesuh nih “kei ka pennak cu hi vawlei ta hi a si lo” tiah a rak ti. (Johan 18:36 rel.) Jesuh bantukin kannih zong Pathian Pennak cungah zumhawktlak tein kan um caah khoika ram i a ummi kan si hmanhah ramkhel lei ah kan i tel lo. Asinain Baibal nih “ram uktu bawi [cozah] kha an nawl va ngai hna u” tiah a ti. (Rom 13:1) Cucaah kan umnak ram i upadi kha lungtho tein kan zulh. Asinain mah upadi cu Pathian nawlbia he aa ralkah ahcun “minung nakin Pathian nawl kan ngaih deuh awk a si” tiah a timi lamkaltu hna kha kan i zohchunh hna.—Lamkaltu 5:29; Marka 12:17.\n13. Pathian Pennak kong he aa tlaiin zeidah kan chim?\n13 Pathian Pennak lawnglawng nih vawleicung i buaibainak hna hi a tawnghtham khawh lai tiah kan zumh. Jesuh nih “vancung Pennak kong thawngṭha” hi vawleicung khuazakip ah chim a si lai tiah a ti. (Matthai 24:14 rel.) Pathian Pennak nih a kan tuahpiak laimi thil hna cu zei bantuk minung cozah hmanh nih an tuah kho lai lo. (Salm 146:3) Jesuh nih Pathian Pennak ca thlacam awkah hitin a kan cawnpiak: “Na Pennak cu rung tlung ko seh, vancung khua ah na duhnak an tuah bangin vawleicung ah hin tuah si ve ko seh.” (Matthai 6:10) Pathian Pennak nih minung cozah vialte a hrawh dih lai i “cu pennak tu cu zungzal in a hmun lai” tiah Baibal nih a ti.—Daniel 2:44.\n14. A hmaanmi lam in Pathian an bia tiah na ruahmi hna cu ahote dah an si?\n14 Mah kong hna hlathlai hnuah hitin i hal: ‘An cawnpiaknak Baibal ah hram a bunhmi cu ahote dah an si? Mi sinah Pathian min a chimmi cu ahote dah an si? Pakhat le pakhat cungah dawtnak a langhter i Jesuh cu kanmah khamh awkah Pathian thlahmi a si tiah a zummi cu ahote dah an si? Ramkhel lei ah aa tel lomi cu ahote dah an si? Pathian Pennak lawnglawng nih kan tonmi buaibainak hna a tawnghtham khawh tiah a thanhmi cu ahote dah an si? Mah cu Jehovah Tehte Hna lawng an si.—Isaiah 43:10-12.\n15. Kan biaknak kha Pathian nih cohlang seh ti kan duh ahcun zeidah kan tuah awk a si?\n15 Pathian a um ti zumhnak lawngin a za lo. Khuachia hmanh nih Pathian a um ti kha an zumh, asinain annih nih Pathian nawl an ngai lo. (Jeim 2:19) Kan biaknak kha Pathian nih cohlang seh ti kan duh ahcun Pathian a um ti zumh lawng si loin a duhnak zong kan tuah a hau.\n16. Zeicah a hmaan lomi biaknak in kan chuah a herh?\n16 Pathian nih kan biaknak a cohlan nakhnga a hmaan lomi biaknak in kan chuah a hau. Profet Isaiah nih “thiang tein um u law khua kha chuahtak u” tiah a rak ṭial. (Isaiah 52:11; 2 Korin 6:17) Cucaah a hmaan lomi biaknak he aa pehtlaimi paohpaoh kha kan hrial a hau.\n17, 18. “A Liannganmi Babilon” timi cu zeidah a si, amah chungin a rannak in chuah cu zeicah a biapit tuk?\n17 A hmaan lomi biaknak timi cu zeidah a si? Baibal cawnpiaknak he aa ralkahmi lam in Pathian biak awkah a cawnpiakmi biaknak paohpaoh kha a si. Baibal nih a hmaan lomi biaknak vialte kha “A Liannganmi Babilon” tiah a auh. (Biathlam 17:5) Zeicah? Noah chan i Buanchukcho hnuah a hmaan lomi cawnpiaknak vialte cu Babilon khua in aa thawkmi a si. Mah a hmaan lomi cawnpiaknak hna cu vawleicung pumpi ah a karh. Tahchunhnak ah, Babilon mi nih thumkomh pathian kha an biak. Tuchan zongah biaknak tampi nih Pathian cu Thumkomh pathian a si tiah an cawnpiak hna. Asinain Baibal nih a hmaanmi Pathian Jehovah cu pakhat lawnglawng a si i Jesuh Khrih cu a Fapa a si tiah fiang tein a kan cawnpiak. (Johan 17:3) Babilon mi nih minung hi kan thih hnuah kaakhatkhat ah kan nung rih i hell ah hremnak kan tong kho ti zongin an zumh. Mah cu a hmaan hrimhrim lo.—A Donghnak I Fianternak 14, 17 le 18 ah zoh.\n18 Pathian nih a rauhhlan ah a hmaan lomi biaknak vialte ka hrawh lai tiah a rak chimchung. (Biathlam 18:8) Zeicah a hmaan lomi biaknak in chuah cu a biapit tuk ti kha na hngal maw? Jehovah Pathian nih a caan a um liote ah a rannak in chuak seh ti aan duh.—Biathlam 18:4.\nPathian miphun he hmunkhat ah Pathian na biaknak thawngin vawleicung pumpi chungkhar ah na hun i tel kho\n19. Jehovah biak dingin biakhiahnak na tuah tikah Jehovah nih zeitindah aan zohkhenh khawh?\n19 A hmaan lomi biaknak chuahtak in Jehovah na biak tikah na hawile asiloah na chungkharmi cheukhat nih an in theithiam men lai lo i harnak hmanh an in pek khawh men. Asinain Jehovah nih cun aan hlaw bal lai lo. Pakhat le pakhat cungah dawtnak taktak a langhtermi vawleicung pumpi unaurual lakah na hun i tel lai i Pathian vawlei thar ah zungzal nun ding ruahchannak na ngei lai. (Marka 10:28-30) Jehovah biak awkah biakhiahnak na tuahmi kha aan ralchanhmi na hawile le na chungkharmi hna hmanh a hnuah Baibal hlathlai awkah biakhiahnak an tuah khawh men.\n20. A hmaanmi lam in Pathian biak cu zeicah a biapit?\n20 A rauhhlan ah Pathian nih ṭhatlonak vialte hi a hrawh dih cang lai i vawlei kha a Pennak in a uk cang lai. (2 Piter 3:9, 13) Mah caan cu zeitluk in dah a nuamh lai. Mikip nih a hmaanmi lam in Jehovah kha an biak lai. Cucaah atu in a hmaanmi lam in Pathian biak cu a biapi tuk.\nPATHIAN A BIAMI HNA\nan cawnpiaknak cu Baibal ah hram aa bunh\nJehovah lawng an biak i a min kha mi an hngalhter hna\npakhat le pakhat an i daw\nJesuh kha Pathian nih kanmah khamh awkah a thlahmi a si tiah an zumh\nramkhel lei ah an i tel lo\nhi vawlei buaibainak hna hi Pathian Pennak lawnglawng nih a tawnghtham khawh tiah an thanh\nBIATAK 1: A HMAANMI BIAKNAK THLEIDAN KHAWHNING\n“Nunnak a phanmi lam cu a har i a kutka cu a bi i mi tlawmte lawnglawng nih an hmuh.”—Matthai 7:14\nBiaknak hi a dihlak in Pathian nih a cohlang lo ti kha zeitindah kan hngalh khawh?\nBiaknak hi a dihlak in Pathian nih a cohlang lo. Biaknak dihlak nih Pathian duhnak an tuah lo.\nMatthai 7:13, 14\nA hmaanmi biaknak nih zungzal nunnak lam ah a phanhter. A hmaan lomi biaknak nih zungzal rawhnak lam ah a phanhter.\nMatthai 7:16, 17\nA hmaanmi biaknak cu an tuahsernak in thleidan khawh an si. Biaknak kip kha hlathlai a hau lo, Baibal cawnpiakmi lawnglawng kha hlathlai.\nBIATAK 2: A HMAANMI LAM IN PATHIAN BIAKNAK\n1 Thesalon 2:13; 2 Timote 3:16, 17\nBaibal cawnpiakmi lawng kha zum law cawnpiak hna.\nMatthai 4:10; Johan 17:6\nJehovah kha bia law a min kha hmang.\nPakhat le pakhat cungah dawtnak taktak langhter u.\nJohan 3:36; Lamkaltu 4:12\nJesuh nawl kha ngai. Pathian nih kanmah khamh awkah Jesuh kha a hman.\nJohan 18:36; Lamkaltu 5:29\nRamkhel lei ah i tel hlah.\nMatthai 24:14; 6:10\nPathian Pennak lawng nih kan tonmi buaibainak hna a tawnghtham khawh ti kha midang sinah chim.\nBIATAK 3: ZUMHNAK KHA TUAHSERNAK IN LANGHTER A HAU\nPathian nih na biaknak kha cohlang seh ti na duh ahcun zeidah na tuah awk a si?\nPathian zumhnak lawngin a za lo. Baibal hmangin a kan cawnpiaknak hna kha zulh a hau.\nIsaiah 52:11; Biathlam 17:5\nA hmaan lomi biaknak asiloah “A Liannganmi Babilon” nih mi kha Pathian nih a cohlan lomi lam in biak awkah an cawnpiak hna. A hmaan lomi biaknak cawnpiaknak ah Thumkomh pathian, a thi kho lomi thlarau le hell mei kong hna aa tel.\nBiathlam 18:4, 8\nJehovah nih a rauhhlan ah a hmaan lomi biaknak vialte a hrawh dih cang lai. Cucaah a hmaan lomi biaknak he aa pehtlaimi thil vialte kha na hlawt a hau.\nRalchanhnak na tong men ko lai, asinain Jehovah nih zeitikhmanh ah aan hlaw bal lai lo.\nMah min kan i laknak a ruang pathum kha zohhmanh.\nBiaknak i thlen dingin mi leem ding caah maw Jehovah Tehte Hna nih zapi sinah phung nan chim? Midang kha biaknak i thlen dingin hramhram in nan hnek hna maw?


CNA Ralbawi Solomon Ka Ngai Thiam – The Chinlung Post\nMarch 12, 2021 admin Local News, Uncategorized 0\nCNA Ralbawi,Solomon Ka Ngaithiam Mu!!!Nangmah Bator Pa Nih Mahbantuk Ttial Hlah Nan Ka Ti Ka Zumh; Ka ttial lai,ka zai fawn lai,ka chim pah fawn lai,ka dirpi peng fawn lai,mah cu keimah hmuhning ah pasal ruahnak a si tiah ka ruah caah ka ttial ngam i,sawisel na ka duh ahcun keimah facebook te ah van ka chawn te law kan ichawn lai i,kan ichonh ning nih a ngeih lai i,zapi sinah chim lawlaw le thanh lawlaw a herh ahcun kan i thanh chin te hna lai mu!\nKha ka van luut pah cang lai mu! Chin ralkap nih kum 32 renglo ram caah rian nan ttuan i minung 80 leng nunnak a liam cang,a thi mi thisen nih kan ram ttthatnak ah ,Bawipa nih canter selaw ti hi kan thlacamnak a si.Tinh mi kan nganh maw? Chin mi nih harsatnak kan tuar lengmang mi kha a lam kip in chanhtu dingah kan nih miphun ralkap hi dirh a si,a dirhtu,Tial Khal hi ka pa naak in u pa pi a si,nain ai kawm bak mi kan si,.a ka theih ding mi min cun, Paduh, tiin a ka theih lai.Mah nih a rak ka chimh mi cu,CNA nih cun,Chin mipi nih an tuar mi harsatnak cu zoh sawh lo in kan si khawhtawk in cawlcangh le hmalak hi a si i, kan ral kan tei lo hmanh ah a kan do tu kan ral cu thihpi dingin dirh mi phu a si,a ti.\nKa bia hram:Nihin 12 March 2021 chun ah khan,Chin ram khualipi Halkha ah kan mipi lung buai le ar bag vai in an um,chanhtu an ngei lo,khah,ka luut lai…..Chin ralkap kha him tein um ter peng i chin mipi nih an tuar peng ko hi maw nai thim lai,Chin mipi nih an tuarnak kha ngamh taktak in na dirpi lai i, nanmah phu zong kha a herh ning p[aoh in kan tuar lai i mipi zong nih tuar ko cang hnaseh ti dindah bia chahnak cu na tuah lai?\nHakha siin ah damlo tampi an um,a zualhma mi tam pi an um i,thaw peek chawn a hau mi tiang in an tthawl hna,mah pinah,rianttuantu pawl cu CDM nan cohlan caah chuak uh ti an si i,Ar bang vai in an um pinah,an mah an thil tthial a bawmtu tiang in an tlaih hna.Na min ka van langhter caah ka ngai thiam. “Solomom,miralttha,Bawipa nih a kilven mi pa,Hthei Ni,Dr.Sui Khar khawidah nan loh diam,ritte thi bantuk in um caan a si ti loh,…\nDr.Sui Khar,Pu Zing Cung,Dr.Lian Hmung Sakhong,Solomon,Khawma,Ral Hnin,Kip Khaw lIan,Pu Lian Uk,Thet Ni,Tui Dim, le dang tampi,keimah kan thei loh nan ka ti sual zongah kan theih ko hna cuh.. cuhlan thla khat reng lo mipi an zainak ka cohlang lo,a tu kei ka zai mi hi sawisel a si lo,kan tuahlo mi tu ka langhter a si.Mah hi ka ttial kong ah CNF membar ka sinak zong in a herh nan ti ahcun ka hlonh ko uh,a ruang,”Ka miphun an mitthli ka hmuh caah,an mitthli hnawhnak lam le ka thei lo i a si\n.i’m sorry. Full support Chin Army.


Thailand Mipi Facebook Ah An Chimngaimi Le Alar Nngaimi Post Pakhat – Global Chin Post\nHomeTheihtleiThailand Mipi Facebook Ah An Chimngaimi Le Alar Nngaimi Post Pakhat\nThailand Mipi Facebook Ah An Chimngaimi Le Alar Nngaimi Post Pakhat\nJanuary 31, 2018 admin Theihtlei 0\nKumnga si mi hngakchia pate cu sianginn kai duh lo i, he tiah a nu a el chih i a nu nih zeitin hmanh a lem khawh ti lo, a tthihphaih khawh ti lo tik ah hngakchia pate a nu lungthin chung ah ruahnak pakhat a hung chuak. Anu nih cun, khah kafapa cu ti a si ahcun kan nufa in hnawm char usih tiah a ti i ,an pahnih in hnawm cu an char.\nLam khat hnu lam khat an lut an chuak hnawm cu an char. An char mi hnawm man cun thaithawh einak a tlin lo caah an nufa in rawl ei lo in ti lawng an ding. Zanlei sang ah hngakchia pa cu a ba ,a rawl ttam inn kan ttin lai tiah a nu cu sawm. A nu nih a char mi hnawn palastic pawl kha a zuar i, Thailand phaisa 4 baht a ngah i a fapa te cu changreu cawknak ding ah a pek. A sinain Thailand 4 baht cun zei changreu hmanh a caw kho lo ti kha hngakchia pa te nih cun ai fiang.\nA hnu ahcun a nu nih a chimhtthan mi cu sianginn na kai lo, ca na cawn lo ahcun hnawm na char te ko lai tiah a chim tik ah hngakchia pate cu siang inn lungtho tein a kai tthan ti a si. Mah ca a rel mi micheu nihcun hngakchia pate a nu cu an thangtthat ngaingai ti a si.


Min Aung Hlaing Le A Ralkap Thiltuah Cu Zeitik Hmanh Ah Ngaihthiam Khawh A Si Lai Lo! – Chin 11 News\nMin Aung Hlaing Le A Ralkap Thiltuah Cu Zeitik Hmanh Ah Ngaihthiam Khawh A Si Lai Lo!\nPosted By: victor victor March 22, 2021\nRuah lengmang ah lung a fak hringhran ko mu, sui khualipi timi khuadawh le khua nuam tak tak, miphun kip an i cawh i an hna a ngam tuk tawn nak khuapi Mandalay cu atu ahcun ningtti in a um cang. Thisen luannak le ralhmun ah aa chuah ko cang.\nNizan March ni 21 zan ah khan Mandalay khuachung bak ah mipi cu ralkap nih machine gun timi hi duh tawk bak in an kah hna caah hngakchia pa pakhat nunnak a liam. A thimi pa hi mino te a si, a lu ah meithal kuan nih a khen caah a nunnak a liam tiah an chim.\nHi hmun hi Mandalay Chan Aye Tha San peng lam number 30, 31 le 89 lam kar ah a si, ralkap nih khuachung mipi cu an duhpoah in zawndomh bak in heh an kah hna ti a si. Cu ahcun Cafe dawr i rianttuanmi mino te cu a lu ah meithal kuan nih a khen i a nunnak a liam tiah pawngkam ummi, ralkap nih an kah hna lio caan ummi hna nih an chim. Credit: Thawnglatu\nThawngpang dang: Thawngpang Theih nuam taktak kan ti zong ah kan palh lem lai lo. Tutan CRPH cathanh chuah cu a mak tuk hme cu! CRPH Cathanh Cu A Mak Kho Tuk Ee! Tuthla 31 Hlan Hrimhrim Ah Ralkap Uknak Kan Tei Cang Lai!\n2021 March 31 hrimhrim ah Ralkap uknak kan tei cang lai. Dawnkhantu zeihmanh um loin CDM kutka kan khar cang lai. CDM ah aa tel mi Cozah riantuantu vialte Riantuantu tha sinak laksawng pek nan si lai i, CDM ah tel loin Ralkap leitang minung cu fakpi in dandat an si lai, tiah CRPH nih a thanh. Credit: THT


Aung San Suu Kyi caah thawngpang chia ngai ngai a chuak hoi, tubantuk thil a ton than cu ningzak ngai a si ko cang\nAung San Suu Kyi cu Ireland ram Galway city council nih Freedom of the City timi minthatnak award an pek mi an chuh tthan tiah theih a si hoi. Kawlram ah Bangali (Rohingya) pawl cu Kawl ralkap nih faktuk in an hrem hna, an thah hna, an tlaihhrem hna i inn le lo tiang an duah piak hna , Kawlram in an dawi hna, cihmih an timh hna ti ruang ah Ireland ram Galway city council nih Aung San Suu Kyi an pek mi minthatnak an pek cia mi “Freedom of the City” timi an chuh tthan hi as i tiah an chim.\n“Freedom of the City” timi minthatnak award hi Irenland ram, Galway city council nih kum 2015 ah Daw Aung San Suu Kyi an rak pek mi a si i Kawlram ralkap cozah biatak tein a dohnak, Kawlram democracy caah biatak tein aa zuamnak le Kawlram mipi caah thih ngamh in a cawlcanghnak ruang ah an rak pek mi a si.\nGalway city council nih vote thlaknak in biachahnak an tuah hi a si vote 13 nih chuh tthan siseh tiah an pek, cun minung 3 hrawng lawng nih chuh tthan sihlah seh tiah an pek, mi tam deuh duhnak in an chuh tthan hi a si.\nRohingya ruangah Daw Aung San Suu Kyi cu minchiatnak tampi a tuar, vawlei mipi nih an ralchan i Ralkap duh ning in a cawlcang, mipi duhnak le himnak a kawl ti lo tiah a phunphun in sual an phawt hnu ah minthatnak an rak pek cia mi zong an chuh duahmah hi asi.\nPrevious Zaangfak tuk a si, Pathian nih damnak pe hram seh law\nNext Ngaihchia tein, Kawlram mipi nih an uar tuk mi hlasak thiam le a darling cu Pre-wedding photo zong an i thla dih cang nain lungfak bu tein an i tthen


A Mak Bak Hih! Joe Biden Cu USA President A Si Lo An Ti! – Chin 11 News\nA Mak Bak Hih! Joe Biden Cu USA President A Si Lo An Ti!\nPosted By: chin11news December 27, 2020\nTrump nih FBI pawl cu an tuan hnga rian an tuanlo, ningzak taktak an si a ti hna. Cun January ni 6 ah cun thil tampi ai thleng canglai a ti. Ahohmanh dingdawrh a timh ti hnalonak cu a chim cang. Texas Senate Tex Cruz zong nih a sualmi Governor le riantuan tu lih in thil a dirpimi hna cu an sualman an in awk a si ko lai a ti ve.\nUSA Supreme court justice zong bochanawk zeihmanh an um lo, an rian zong an teilo an thazang a der tuk a tibak ve ko cang hna. Georgia state ah Country pakhat cio vote cu Audit an tuah hna I, an minthut ai lo lomi pawl le mithi cia kumtlinglo vote cu a dang te in an chiah hna ti a si cang. Georgia state ah a ngan ngan taktak in teinak kan hmuh lai an ti cang.\nHnu kan tawn lailo I, kan ngol nai sai lailo a ti than rih. Trump dirkamh tu 200 millions an karh cang tiah an thanh. USA phunghrampi ning te in teinak a co lai an ti cang. Trump dirkamh tu hi thil tikho le mirum tampi nih am dirpi cang. Trump a dirpi duhlo tu hi mah panghui longte an si an ti. Republican party zong nih a dirpi duhlomi tampi an um ve. Cu hna cu mah panghui le thildiklo phaisa in rian tuan a hmangmi an si an ti hna.\nRepublican party minung pa 8 cungah a lung a tling hrimhrim ti lo. Ka philh kho lailo an khuakhan le an dirpimi hi a ti cang hna. Mitch McConnell cungah zong ai tel. Trump nih Mitch McConnell cungah a lung tlinhlonak a chim le cangka in Mitch McConnell cu a sining vialte pholang dih a si. A nupi cu taluk nu a si I, tuluk ah dawr an ngeihnak le Joe Biden a dirkamhnak sining vialte cu pholang dih a si fawn.\nJanuary ni 6 hlanah thil sining tampi ai fiang kho, nain bik in January 6 hnu thil an fian chinchin te lai. Joe Biden cu USA president a si lo an ti . Laknak ;NTD, OAN, Fox, FH, MBT (Catialtu; Joseph Thawng Z Ting)


CAKEI BIAK HMUN SANG NIH FIANG KO IN LEHNAK ATUAH CANG – The Chinlung Post\nLai Pathawng Pahnih an in phomh lai. Ruang Lian Ceu nih ca tialmi Biak Hmun Sang nih a tang lei bang a van leh cang. Tutan Paih tuahmi zoh cu zoh a nuam bak lai hih. Lai Pathawng veve an i tlai than cang lai. Ho deuh dah teitu a si te lai kan zoh hna lai cu. a tang ca hi Biak Hmun Sang nih Rung Lian ceu a lehnak ca a si. Rung Lian Ceu nih Lai Pa a ka ngamh mi nan um ah cun $5000 in ka singkhaw uh ti mi cung ah ka upat.\nRung Lian Ceu nih “Paih a ka duh mi nan um maw? Nan ka tei cun $5000 CDF sin ah donation ka tuah lai. Kan tei ve hna si cun $5000 Donation nan tuah ve lai. Mah nan ngamh lo cun. Ka min rak chim tuk rih hlah uh, powerlifting ka tuah lio asi.” tiah a tial. Laipa ahcun pathawng veve bak an si. Rung Lian Ceu nih $ 5000 in a ngamhmi nih ka Zuamcawh uh ati caah Lai Pathawng Biak Hmung Sang nih “Atu lio a tthawng bik mi Lai Pa na si caah tei kan duh i kan singkhaw” tiah $ 5000 bak in a van zuamcawh cawlh ve.\nBiak Hmun Sang le Ruang Lian Ceu ah hin ho dah nan zumh deuhmi a si. Biak Hmun Sang zong tu lio a paimi ahcun a thawngbik a si. Rung Lian Ceu hi Laipa ahcun a teimi an um rih lo. Sihmanhsehlaw a paih lonak a sau cang cang. tu lio hi Rung Lian Ceu nih powerlifting ka tuah lio asi. tiah a tial. Rung Lian Ceu nih a chim ning bantuk tein Biak Hmun Sang nih a zuamcawh caah Rian Lian Ceu tu tan cu a paih hrimhrim a hau cang tinak a si. Pasal a biakam le tlahtem ti a si caah Lai Pathawng bik pahnih Ruang Lian Ceu le Biak Hmun Sang paih kan zoh than cang lai.\nThawngpang dang:Mizoram Ah A Dor Mi Ralzam Cheukhat An Kir Nihin July 28 ah k Chawngte East ah a dor lio mi ralzaam 152 lak ah minung 151 cu an khua lei ah an kir than cang tiah Chawngte East YMA president sin in theih a si. Mah ralzaam a kir mi hna hi kan hnu June thla hramthawk ah Chin ramkulh Mualkai ah Chin Defence Force (CDF) le ralhrangbu i kahnak ruangah Mizoram lei ah himnak kawl in a dor mi hna an si.\nChawngte East hruaitu hna chim ningah nihin ah a kir mi 151 hi Thinghual khua mi an si hna i, atu ah an khua cu a him deuh cang ruangah le an khua pawng ah Chin National Army pawl an um cang caah an hna a ngam cang ruangah a si tiah a ti.Tuipuiral YMA area chung a um mi ralzaam cheukhat hna cu an khua/ram a daih deuh cang caah a kir mi an um pah len cang tiah theih a si.Tupuiral group YMA president Pu PC. Ramenga nih a chim ningah tuipuiral group YMA area chungah a um lio mi ralzaam hna hi minung 1411 an si. TCP\nRALHRANG AN HRAM IN KAN BONGH LAI AN TI CANG, TINTAN AN TUAHNING ATURU KO


Rian Rang Tein Thil Kan Tuah Manh Ahcun Ralkap UKnak In Kan Luat Khawhnak Lam A Um Rih! – Chin 11 News\nRian Rang Tein Thil Kan Tuah Manh Ahcun Ralkap UKnak In Kan Luat Khawhnak Lam A Um Rih!\n1. Civil disobedience timi adik lo mi nawl peknak kan ngai lailo kan ti asi ah cun State le Region pawl I uktu ah tuanvo an pek/khinh mi hna nih kan cohlanglo, asilo ah nawlneih nak tuanvo ka lak nak in ka chuak tiah ah ti ah cun mah cu “civil disobedience” hmual aneih nak ding ah a hram pi asi. Central zong ah aitel mi an um ah cun kai tel lailo ti ding asi ko hnga. Central ah cun civilian an telh hna dek maw.\n2. Mah cu ti bantuk in State le Ramtthen I hruaitu hna kan chonh biak tik hna ah va ral chan le va au khuan hnawh si lo in a nemnak te in va chimh ruah I va lem soi ding an si lai. Nan mah nan tuahser nak nih hin minung million 60 nunnak hi ralkap uknak chung in a humhim khawh tiah ti ding. Ralkap uknak cu a chiakha tuk mi asi ti cu nangmah le keimah nih kan theih tluk te in an mah zong nih an theih ve ko.\n6. Tlangcung hriamtlai bu hi Kawl cozah he kah deih nak le political biaruah nak le hna tlak nak a nei mi kan si. Atu I a cang mi hi kawl ralkap le Kawl political party, kawl ram ah an buai mi asi. Chin ram, Shan Ram, Kachin Ram, Karenn ram he pehtlaih nak a um lo na in nan mah he kah daih nak le political dialogue a tuah mi kan si caah nan karlak ah tlangtla tu kan in ttuan piak hna lai. Tiah ti nak lam aum ko. Mah hi ka ruah nak asi i a tling a tha dih tinak asi lo. Lam dang tampi aum kho. ruahchannak he lung dong lo in cawl le lam kawl tu a biapi. Credit: Salai Bawi Lian Mang


HI THIL HI I FIANG CANG HNA USIH, A ZEI HI DAH NA DUH DEUH – The Chinlung Post\nHI THIL HI I FIANG CANG HNA USIH, A ZEI HI DAH NA DUH DEUH\nJuly 2, 2020 admin Kawlram 0\nNation State Policy Hi I Fiang Hna Usih. Nation State? State Nation? Pek Or Party Kan Harh Lo: Kawlram ( Union State) PITHAWNGSUH an rak serning hi phunhnih in hmuh peng asi. Kawl miphun nih an hmuhning le Tlangcung miphun nih kan hmuh ve ning cu aa khat lo ruangah kum 70 leng buainak a chuak cang. Kawl miphun nihcun Kawl Siangpahrang Anawratha chan in Kawl le Tlangcungmi hi lungrual tein Kawl Siangpahrang pennak tangah khua kan rak sa t’ihna.\nMirang Pennak a rak lut tikah Kawl le Tlangcungmi cu an kan t’hen i a dang tetein an kan uk. Cun Pinlung biakamnak thawngin aum ciami Kawl pennak kha kan ser than tiah an hmuh.Tlangcung miphun nihcun Kawl Siangpahrang pennak tangah ah kan rak um bal lo. Kanmah le kan ram te kan ngei ve. Pinlung biakamnak ruangah ram pakhat kan sert’i tiin kan hmuh ve. Cucu atu tiang kan buaimi cu asi ko. Myanmar ah Kawl miphun cu an tam ( Majority) i milu 70% ansi.\nKawl miphun nihcun Kawlram hi NATION STATE in hruai an duh. Nation State a sullam cu Democracy in kal, cun Tlangcungmi mitlawm deuh (Manority) duhnak kha asi khawh chung zulh le duhpiak ve i, Baho ukhruainak zong kha t’humh ko nain hrawk dih fawn lomi mitam deuh KAWL MIPHUN nih hruaimi Amyotha Naingngandaw အမျိုးသားနိုင်ငံတော် (Nation State) kha Kawl miphun nihcun an duhmi cu asi.\nKawl kuttang i umter i tlangcungmi duhnak zong kha asi khawh chungin tuahpiak ve khi asi ko. Cucu Ralkap le Kawl duhmi (Nation State of Bama Majority) phun cu asi. Kawl ruahnak ahcun Tlangcungmi ram hi Kawl ram ah an i fonh tiin an ruah, cucu Nation State policy asi.Tlancung miphun kan ruahnak cu aa dang ve. Mitlawm deuh (Minority) asimi tlangcung miphun kan covo le nawlngeihnak humhimnak ding caah ram komh in hmun khat teah ram sermi asi (State Nation of multiple ethnic nationalities with coming together) tiah kan ruah ve.\nMyanmar ram hi ifonh i sermi siloin ikomh i hruai t’i kha asi. Kawl sin ah kan ram ka ap hrimhrim hna lo.Kawl nihcun fawi tein Amyotha Naingngandaw an policy (Nation State) hi an hlo lai ka zum lo. Tlangcungmi zong nih kan ram kan nawlngeihnak kha Kawl kuttang ah kan up hna fawn lai lo. Kawl duhning ahcun kan ram le kan nawlngeihnak kha an mah kut ah ap i, an mah nih kan zawn ruah buin pek le bawmh in Uk kha an duh.\nDemocracy long a duhmi nihcun Kawl duhmi Nation State hi atha ko anti men lai. Asinain Miphun dawtnak thinlung taktak a ngeimi nihcun Democracy longah kan diriam kho lo.Mah caahcun Miphun thinlung ngei in ramkhel i, Kawl ramkhel ruahnak an policy zong hmuh zia thiam hna usih ti ka duh. Kawl nih National day an ngei ve.Chin nih National Day kan ngei ve.\nKachin, Shan le Karen nih National day an ngei ve. Aruang cu Miphun (Nation) kan si caah asi. Cucaahcun Kawl miphun an Party ah siseh, An Soceity ah siseh NATIONAL antimi khi anmah Kawl lawng ahuap ti kha kan theih awk asi. Nangteh na ruahnak ah Union cu I-Fonh maw asi (Nation State)?I-Komh dah? (State Nation) ?Kawl sin ah kutdok in an kan pek chommi ah lungawi (PEK OR) Nation State policy maw na duh deuh. Mah tein khuakhan lairel vemi STATE NATION dah na duh deuh? Jacob R Thang.\nMP ZUNG HLEI THANG CU DR RUN BIK BIK A TTHUAT BAK KO HIH\nTLANGRAI KHAMNAK SII CHUNH A SI LAI, THEIH AHARH MI


Rev. Dr Hai Vung Lian cu Sibawi Te nih "Ruahchannak Um Ti Lo, Oxygen Kan Phoih Cang Lai" an Ti | THE CHIN EXPRESS\nRev. Dr Hai Vung Lian cu Sibawi Te nih “Ruahchannak Um Ti Lo, Oxygen Kan Phoih Cang Lai” an Ti\nRev. Dr Hai Vung Lian cu “sibawi te nih ruahchannak a um ti lo an ti i oxygen kan phoih cang lai an ti nain, a chungkhar nih an siang rih lo,” tiah liamcia nazi 4 ahkhan Saya JP Biak Tin Sang nih a thanh.\n“Lung dong lo tein thlacam piak hna usih,” ati.\nRev. Dr Hai Vung Lian cu US ram, Ohio state khualipi Columbus um Emmanuel Chin Baptist Church ah senior pastor a ṭuan liomi si i an chungkhar ningin Columbus ah khuasa mi an si.\nAtu hi Columbus Sizung ah aa thlop liopi asi, oxygen phoih cu a chungkhar nih an duh rih lo caah an phoih rih lo. Sibawi te an lungdongh zongah Pathian nih a damter khawhmi asi, thlacam piak cio hna usih.\nAnih hi Chin miphun le ram a daw tukmi le bochan tukmi asi caah atu bantukin a zawt cu kan miphun ningpi in kan lung a ṭha lo.\nIndianapolis, US um Pu Vanceuuk Khenglawt nih nizaan ah, “Rev. Dr Hai Vung Lian (Hannah pa) a zawt a zual i oxygen pek chom in sizung a um ti kan theih,” tiah a ṭial ve.\n“KAN THLACAM KAN LET SAWH. Maw kan biakmi Khuazing Kan Pathian, na rianṭuantu na fapa Rev. Dr. Hai Vung Lian (Hannah pa) a zawt a zual i Oxygen pek chom in sizung ah a um ti kan theih. Kan miphun ning in kan thin a phang i mangang in kan um.\n“A nunnak khamh law damnak tling kan pekpiak sawh tiah thla kan cam i kan in nawl. Kan in nawlnak le thlacamnak hi kan theihpiak sawh ko mu.\n“Kan thin a phang tuk hih. Khrihfabu le chungkhar zohkenh ding rian tamtuk na pekmi a lim nai sai rih lo. A nunnak maw dihter sual lai cih mu. Nangmah kut cung ah a um ko. Kan khamhpiak ko sawh,” ati.\nIllinois state, US um Pastor Rev. Dr Chan Thawng Lian nih nizaan ah, “Maw kan Pathian, Rev. Dr Hai Vung Lian a nunnak kan zuahpiak ko sawh,” tiin a ṭial ve.\n“Maw Kan Pathian, Rev. Dr. Hai Vung Lian a nunnak kan zuah piak hram ko. Kan miphun le na khrihfabu caah chiti na thuhmi a si bantukin le a sining dihlak le dingfel te in na rian a tuantu a si bantukin na vel kan thumhthlak piak hram ko.\n“Amah ai ah nunnak lak awk aa tlakmi tampi kan um ko. Mithang Paul nih ka nun rih ahcun kan pum nih Pathian sunparnak a langhter lai ti ka hngalh caah nun rih ding kaa thim a ti bang, na sunparnak caah damnak kan pekpiak ko.\n“Nunnak pek in a kan dawtu Khrih min in, A Men,” ati.


Tuksapur: US Rampumpi ah Trump Ṭanhtu Pawl nih Meithal He Sandahpiah an Timh - THE CHIN EXPRESS\nCNF ralkap Aung Lin Tin a nunnak liam\nKawl Ralkap tank 2 le motor 50 hrawngin Hakha an phan cang\nRalkap nih Taal khua ah inn 4 an khangh, inn 3 miakpi in an kah hrawh\nFalam peng Chin ralzaam 2,000 leng an phan cang\nKawl Ralkap pawl Ramthlo khua Baptist le AG biakinn ah an riak, biakinn ahcun CNF nih an kan kap lai lo ti an hngalh\nTuksapur: US Rampumpi ah Trump Ṭanhtu Pawl nih Meithal He Sandahpiah an Timh\nPresident Donald Trump ṭanhtu pawl nih meithal le hriamnam he US rampumpi ah sandahpiah an timh caah mi vialte an thinphang dih.\nHmai zarh Nithumni (January 20) ah President-thimmi Joe Biden cu US President ṭuan dingin biakamnak tuah ding asi caah January 16 in 20 tiang Trump ṭanhtu pawl nih meithal le hriamnam he rampumpi ah sandahpiah an timh, tiah FBI nih a thanh.\nCalifornia state cozah lutlai Gov. Gavin Newsom nih, “hopaoh ralring taktak in kan um dih cang,” tiah a chim. New Jersey state cozah lutlai Gov. Phil Murphy nih, “sandahpiahtu tlangtlak khawh lo dirhmun phak hrim kan duh lo,” ati ve.\nWashington state cozah lutlai Gov. Jay Inslee nih, “kan state ah zei bantuk buainak hmanh kan cohlang lai lo,” ati ve cang.\nJoe Biden biakamnak puai an tuahnak ding US Rampumpi Hluttaw (Capitol) veng dingin National Guard ralkap 10,000 leng an timh cang hna. US state 50 ningin an khualipi kip ah palek le ralkap tam taktak timhcia in an chiah dih cang hna.\nKan hnu zarh zongah Donald Trump nih “Hluttaw ah Biden teinak fehter an timh caah kham hna uh…” tiin a ṭanhtu pawl a forh hna ruangah minung thong sawm tampi nih Hluttaw cu an baoh i thimnak result fehter dingin meeting a tuahmi MP (representative le senator) vialte an zaam dih. Suimilaam tampi chung Hluttaw cu an uk hnu ah palek le ralkap nih an chuh ṭhan hna.\nHluttaw baohtu nu pakhat cu Hluttaw chungah palek nih an kah i a thi. Hluttaw palek pa pakhat cu Trump ṭanhtu pawl nih fak tukin an velh i a thaizing ah a thi. Trump ṭanhtu dang 3 zong Hluttaw hmai ah ngandam lonak in an thi. Minung 5 nunnak a liam.\nAtu lebang cu US rampumpi (state 50) bakah meithal le hriamnam he sandahpiah an timh caah thisen a luang ṭhan lai maw, minung zeizat dah an thi rih lai, tiah mi tampi thinphang in an um.\nMichigan state lebang ahcun, Trump ṭanhtu pawl nih an state cozah lutlai Gov. Gretchen Whitmer fir an timh caah kan hnu thla ahkhan FBI nih pa paruk (6) an tlaih hna. An state khualipi Lansing ah zapi lak meithal ken an khap. An state cozah sihni bawizik Dana Nessel nih “mipi hohmanh vak hlah uh, ralring tein um uh” tiin mipi ralrin a pek hna.\nTrump nih “thimnak a dik lo, mee dik lo tamtuk a um…” tiin atu le tu a chim peng ruangah atu dirhmun tiang kan phaknak hi si. Trump nih “mee dik lo tamtuk a um…” a timi cu nihin tiang biaceihzung ah zeihmanh tatte a chuahpi kho fawn lo, a hrokhrawl lawngte si. US mipi ṭhencheutu le buainak chuahter tu, mi nunnak liam tertu asi.\nCozah ṭuanvo ngeitu nih, “Biden biakamnak puai tuah dingin ready kan si cang. Hluttaw Palek, Ralkap (Pentagon), Lahwahkah (DHS) le Washington D.C palek vialte timhcia dih kan si cang,” an ti.\nHluttaw Palek lutlai Yogananda Pittman nih, “Hluttaw cu him tein kan ven hrimhrim lai tiah bia kan kamh hna,” ati.\nRalkap bawi Army Gen. Daniel Hokanson nih, “National Guard ralkap 10,000 leng Washington ah timhcia in kan chiah cang hna. A herh cun ralkap 5,000 zong auh chap dingin kan timh dih cang.\n“Sandahpiahtu pawl kham dingin kan i redi tuk cang. Minung zong redi kan si, kham ningcang simanking zong kan suai dih cang,” ati.\nThawngṭha: Myanmar Ralkap Cozah cu UN meeting kaiter lo dingin US le China an lungtling\nLian - September 14, 2021\nCDF nih Thantlang ah Kawl Ralkap 2 an thah hna\nLian - September 9, 2021\nCNF sakhan lak dingin Kawl Ralkap motor 55 khat in Lumbang khua an phan\nLian - October 12, 2021\nSubscribe to The Chin Express Youtube\nThe Chin Express nih interview kan tuahmi hna le video thar kan tarmi pawl zoh lengmang na duh ahcun kan Youtube channel ah Subscribe tuah ve.


Ralhrang Lei Ttang Le Thawngpetu Dalaan August 11 Tiangah Minung 35 Kan Thah Hna Tiah An Chim - Chin Eleven News\nRalhrang Lei Ttang Le Thawngpetu Dalaan August 11 Tiangah Minung 35 Kan Thah Hna Tiah An Chim\nHmun le ram neilo hmun kip ah dalaan dohtu phu pawl Thunderstorms without Border nih cun ni 9 chungah dalaan 35 kan thah hna tiah August 11 ah mipi theih dingin cathanh an chuah.\nMah bantuk phu pawl dalaan that tu hi hmun kip ah an chiah hna i, an pehtlaih hna i hmunkip ah dalaan cu an thah hna. Hmun kip ah mah bantuk phu hi an mah nih an chiah hna. Mah vialte he ni 9 chungah an thah mi hna cu minung 35 an si cang tiah an tar hna. Mah hihi August 11 tiang ah an thah mi hna an si.\nDalaan an thah mi hna hi veng khuabawi le khuate khuabawi hi minung 7 an si cang. Rahrang sin in biathup a chimtu minung hi 16 an thah cang hna.ralkap tuana rak tuan mi 8 le online in a au mi pawl minung 3 cun CDM a tuah mi a hro tu minung 1 mah hna hi an thah mi hna an si.Ni 9 chungah Dalaan minung 35 bak Thunderstorms Without Borders nih cun an hloh cang hna.\nRelchap: Sii-Inn An Phan Kum 88 a si cang mi ralhrangbu hruaitu hlun Than Shwe le a nupi Daw Kyai Kyai hna pahnih cu ralhrangbu sii inn ihkhun (1000) Taikchaung ah an um tiah ralhrangbu lutlai pakhat sin in theih a si tiah bbc nih a tial.\nNizan August 10 zanlei in siizung an phanh ruangah cheukhat nih Than Shwe a thi tiah thawngpang an chuah mi hi a dik lo mi a si. Covid zong tha tein chek an si tiah a chim chap.\nThan Shwe hi kum 2011 a rian in a din hnuah kum 10 chung mipi mit hmuh ah a lang lo mi a si i, Taluk communist party i ramleng pehtlaihnak vuanci Mr. Son Thong he 2016 Naypyitaw ah an i tong.\n2015 rampi thimnak ah NLD nih teinak a hmuh hnuah Daw Aung San Suu Kyi le Thura Shwe Mann cu a ton hna hnuah 2019 June thla ah a tupa (Rtr) Thein Naing ruak nakah mipi hmai a chuak mi a si.Ref; bbc\nKum 10 Chung Mipi Hmai Ah Hmuh Asi Lo Mi Than Shwe Le A Nupi An Dirhmun A Chia Ko\nKawlram Kong ASEAN Aiawh Tu Cung Ah Bialehnak A Phunphun A Um Cang


PDF Pawl Nih Kawl Ralhrang Lau Lak In An Phomh Than Hna! - Chin Eleven News\nPDF Pawl Nih Kawl Ralhrang Lau Lak In An Phomh Than Hna!\nJuly 8, 2021 admin@chin11news.com Myanmar 0\nTanintharyi ramthen, Dawei Township chung ah PDF le Ralkap karlak raldohnak a chuak tiah theih asi. Nihin July 7, 2021 ah PDF nih Ralkap Sal a simi pawl an kah hnu hna ah Ralkap lei nih an minung pawl an rak bomh hna i cu ahcun kaphnih karlak kahnak fak ngai in a chuah hi asi.\nNizaan July 7, 2021 zaan ah khan Dawei Township, Yawngmaw khuate Sianginn ah umhmun a khuar mi, Ralkap sal pawl, ပျူစောထီးအဖွဲ့ timi phu hna cu PDF pawl nih zaan ah an kah hna hi a si. Cu ahcun ပျူစောထီး phu nih Ralkap pawl bomh an hal colh hna i Ralkap pawl cu motor 5 in an rak ra nain an motor pahnih cu lampi ah PDF nih Bomb in an puah piak dih hna.\n“Nizaan suimilam 11:00PM hrawng ah a si. ပျူစောထီး lei nih ralkap pawl bomh an hal colh hna. Cun ralkap pawl cu motor (5) in an rak ra colh. Ralkap motor (2) cu Bomb kan puah hnawh i a rawk dih, motor (3) tu cu an luat. Ralkap lei minung a tlawmbik ah (5) cu an thi lai tiah kan zumh” tiah PDF chungtel pakhat nih a chim hi asi.\nNizaan hi suimilam 2 chung hrawng an i kap, cun nihin zing ah Ralkap pawl nih PDF minung an tlaih mi hna an um timi kan theih nain zeizat an tlaih hna timi cu fiang in chim a si lo tiah khuami pakhat nih DVB ah a chim.\nRalkap lei hi minung 5 cu a tlawmbik ah an thi tiah zumh a si, PDF lei in minung 2 an thi ve tiah khuami nih an chim nain an mah PDF upa pakhat nih “Kan nih PDF cu kan him, suimilam 2 chung kan i kah hnu ah a himnak ah tluang tein kan zam dih kho” tiah a chim ve. Credit: Laikokek J\nMin Aung Hlaing Rallokap Chin Ram Ah An Siivang Tuk Cang\nKawlram Mipi Dirhmun A Chia ChinChin Cang. A Caan A Um Lio Ah Kawlram Mipi Bawmh An Herh!


Suu Kyi Nih Gambia Cu A Vun Phomh Hoi Cang Hih – Chin World News Evening\nICJ i Aung San Suu Kyi Biachimmi Dihlak. December 11 i ICJ Netherlands hmaika i a ni hnihnak a vung chuah lio. Mr President le Court memebers vialte hna nan cungah kai lawm. Myanmar aiawhtu le Union Minister of Foreign Affairs dirhmun in nan hmaika ka hung chuah hi kai lunghmuihpi ngaingai. Myanmar ram bantukin chawva lei in a derthawndeuh ngaimi ram caah cun hi nan World Court hi vawleicung pumpi biaceihnak kongah kan i dornak nganpi a si. Hi Court pi nih hin international law phung zulh in siseh, cun a dangdang hnatlaknak tuahmi tete hna phung zulh in biachahnak nan tuahnak lai ka duh. Cucu Lungtlinnak a Tuahtu UN zung zong nih a duhmi te a si.\nNihin kan tonmi kongah hin, 1948 Genocide Convention phung le lam zul dingin Court sinah nawlnak tuah a si cang. Cu phung cu i tu kan chan i kan i hman chuahmah lio mi lungtlinnak phung tampi lakah pakhat ai tel ve mi kha a si ko. 1948 Genocide Convention phung le lam hun i hman i a biapi ngaingai mi a si. Europe ah a ummi Judah mi minung million 6 thah le nawn an si hnu ah hi Genocide Convention phung le lam hi tuah hramthok a si. Ka ram Myanmar zong nih hin 1949 December 30 bakah lungtlinpinak minsen kan rak thlut colh ve kha nan hngalh cio ko lai dah. Cu hnu ah 1956 March 14 ah khan namhneh thannak kan rak tuah bal. Rwanda ah khua a sami Tutsis miphun lakah then 70 tluk hrawng hi thah dih an rak si ruangah Genocide an tuah a si ko, tiah International Criminal Tribunal for Rwanda nih biachahnak an rak tuah bal. Asinain 1999 lio ah Yugosolavia i Kosovo ah khua a sami minung 1 million hrawng an umnak chuh le thawldawi an si lio belte ah khan cun Genocide tuah a si lo tiah biachah a rak si. Cun 1995 lio i Croatia ram in Serb miphun pawl thawl le dawi an rak si zongah khan Genocide ah nan pompiak lem hna lo khah.\nA cunglei tuanbia pahnih kongah, minung thah le nawn ngaingai a um lo caah, hihi cu Genocide ah kan pom kho lai lo tiah bia nan rak chah. Ngaihchia a si mi cu, Gambia pawl nih hin Myanmar ram chung Rakhine State ah a cangmi thilsining hi ningcanglo piin a sining an tawn i, cucu Court ah an rak chuahpi. A biapibik a si mi cu, hi Court nih hin ning le cang tein le dikfeltein Rakhine vawlei ah vung kal in thilsining dothlatnak nan tuah awk a si. Rakhine i thilsining hi a hnoksak ngai i fian a fawi mi a si lo. Asinain kan dihlak caah ngaihchia a si mi pakhat cu a um ve taktak ko e: 2016-2017 lio i umnak hmunhma chuahtak in zaam le thuh lawng a rianmi, Cox’s Bazar ah buk sual in khua a sami sualnak ngeilo mipi hna hi cu zaangfak an si ngaingai ko.\nMr President le Court upa pawl hna, Rakhine State i buaibainak hi kumzabu tampi tein khan ai thok cang i, kan hnung kum tein khan a hung linsa khun ceu khi a si. A tu bak ah hin, ramchung in hriamtlai pawl heh tiah an i kap cuahmah ko – AA (Buddhists an si i minung 5,000 an si) le Myanmar Defence Services. Nizan i biachimtu nih hin hi kong hi a pelte zong an chim sual lo. AA nih hin Rakhine State caah independence asiloah mahte uknak cozah an kan hal. Asiloah khahlan Arakan Pennak kha dirh than an i tim. Cu cawlcanghnak nih cun Rakhine ram ah buainak fakpiin a chuahter. Cu ti kahdohnak an tuahnak hmun pawl ah cun curfew hei ti bantuk an tuah i mipi khuasaknak hnahnawh an pek ngaingai cang.\n2016 October 9 ah khan ARSA (Arakan Rohingya Salvation Army) 400 hrawng nih Maungdaw le Rathedaung pengkulh chungah a ummi Police sakhaan cu tu le tu an kah hna. Cucu Bangladesh ramri a si. Kanmah kahmi a si tiah ARSA nih an chim. Police 100 lenglo an thi cun mipi tampi an tlau. Meithal zuun 68 hrawng a tlau zenthong 10,000 lenglo a tlau. Cu ARSA le MDS karlak kahdohnak cu 2017 tiang a hun i peh. Gambia nih an tialmi capar chung zongah hi kong hi tlawmte cu an telh ve ko. 2016 October 9 i kahdohnak an tuah hnu in cun Rakhine in thlanglei ah a ummi Maungdaw Ruthidaung le Rathedaung ah ARSA hi a thazaang a hung thawng chin lengmang cang.\nKhuakiangkap mi pawl cu an hrocer hna kuuli an phurhter hna, an thawngpang a chintu paoh cu an thah duahmah hna. International Crisis Group nih an chim ningah cun ARSA pawl hi Afghan le Pakistan i tapung pawl sinin hriamnaam le raltuk cawnnak bomhnak an hmu, ti a si. 2017 August 25 zingka te ah ARSA nih cun police sakhaan le khuate fonh in hmun 30 hrawngah kahdohnak an tuah. Hi kahdohnak a tam u hi cu Maungdaw hmunrawn lei ah a si i, tlaangtluan nih a kulh pinah, nitlak lei zawn in khin Bangladesh hei ai cangmi hmun a si. An i tinhbik mi cu Maungdaw pengkulh hi a ningpi in laak an i tim.\nMaungdaw a tuanbia hun chimmi kong hi Court nih hun kan ruahpiak hram u law ka duh. 1937 lio i British nih Burma cu India in a then lio ah khan Naf tiva kuang zulh in ramri a rak then i, cucu nihin ah Bangladesh le Myanmar ramri tiah kan ti khawh. Arakan Pennak hi Naf tiva a tlanglei tiang khin a vai sawh i, nihin ni i Bangladesh ram i Chittagong District tiang khin a rak i tel bal. Cucaah, a cheukhat Rakhin mipi nih an ruah ve ningah cun, British nih ramri an kan suaipiakmi hi cheklei kheeltuk tiang an phakter, ti a si ve. Asinain, Myanmar nih hin 1948 i independence kan hmuh hnu in ramri kongah buainak kan tuah bal hrimhrim lo.\nWWII lio ah khan nihin Maungdaw hi British nih an rak thlah (zalonnak an rak pe lo) lo. 1942 September ah khan British V-Force kut ah Muslim chungkhar tampi nih an Muslim ralkap an rak pek hna i Japan pawl doh dingah heh tiah intelligence tuah dingin an rak bomh hna. Rakhine ah hin Japan pawl dohnak ruangah Muslim tampi nih an nunnak an rak pek bal. Cu in cun Rakhine in thlanglei ah a ummi Maungdaw laifang ah cun Muslim nih mahte i uk khawhnak hmunhma i halh dingin heh tiah thazang chuah hram an thok colh ve. 1948 i Burma nih Independence a lak hlan deuh ah khan cu ti i Muslim pawl nih mahte i uk khawhnak lam an sialmi cu British nih a hun theih in cun a hnonpiak hna. 1942 lio i Muslim le Buddhist karlak buaibainak cu 1948 ah a hun chuak than i cu hnu le bang cun voitampi an i do than.\nCu bantuk ramchung buainak nih cun Rakhin ram i tlenglei khel hi a chiatchuattuk caah Rakhine ram hi Myanmar ramchung ah a sifakbikmi pahnihnak state a siter phah. 2017 August 25 zingka i Rakhine ram ah a cangmi tuanbia lei ah vun kir than ta ning law. Police sakhaan le khuate 30 lenglo le ralkap sakhaan pakhat cu zingka nichuah hlan ah timh ciammamtein an doh. Tupi le tlaangtluan nih an kulhmi khua an si caah hriamtlai misual pawl hi thuhnawhnak thatha an i ngeih hna. Cu bangin kahdohnak an tuah hnu tlawmpal cun ARSA nih khuate kip ah ralkap a khawmh colh hna. Myanmar Defence Services zong nih cun ARSA pawl cu kee ralkap hmangin heh tiah a hun kah ve hna. Kahdohnak hi hmun 60 lenglo ah an tuah. A nganbikmi pawl hi hmun 12 ah an tuah. In Min Gyi (Tola Toli) village, Chut Pyin village, Maung Nu village, Gutar Pyin village, Alai Than Kyaw village, Myin Lut village, Inn Din village, Chein Kharli (Koetan Kauk) village, Myo Thugyi ward, Kyauk Pandu village, wards of Maungdaw Town le southern Maungdaw ah an si hna.\n“Clearance operation” (nae myay shin lin yeh) timi biafang hi hun fianter ta ka duh. Hi biafang a sullam hi tutan ah an sawksaam ngaingai. 1950 hrawng tein khan, Bago Range ah a ummi Burma Communist Party pawl ralchanh in kahdohnak tuah a si tikah hi biafang hi rak hman a si diam cangmi a si. Cu hnu thok tein cun, cozah ralkap nih hin ramchung i tapung asiloah terrorist nih kahdohnak an tuah tikah hi biafang hmangin lehrulhnak an tuah peng cang. Kawl holh in nae myay shin lin yeh timi a sullam taktak tham cu hmunhma pakhatkhat hun thenh tinak khi a si ko. Tapung asiloah terrorists pawl hun thenh (hloh) tinak a si.\nHi hmun 12 chungah ning le cang thatein i hman hi a fawilo ngaingai mi thil a si. ARSA lei in a thimi tampi an um. Hmun 12 chungah hin minung a zaza in an thi cang. Cun chunglei in buaibainak zong a um rih fawn. ARSA nih kahdohnak an tuah hnu in cun Buddhist le Hindu cheukhat pawl cu an thin a phang i an innlo chuahtak in an zaam hna. Mipi a thimi an tam sual lai, ti phan ah raltuknak vanlawng hman lo ah a tha, ti hi theih a hau mi a si. Asinain, voikhat cu ARSA nih cozah ralkap pawl an kulh dih cang caah, helicopter hman hau dirhmun kan phan taktak. Helicopter in cun heh tiah an hun kahpiak hna asinain khat te lei tapung pawl kah an duh ruangah a si lo, cozah minung chanh an duh caah a si.\nInternational Humanitarian Law ralchanh riangmang in Cozah nih a hriamnaam nganngan a hman, tiah biachahnak tuah cu a sullam a um hnga lo. Cun ARSA le mipi zong an thleidang kho hna lo, timi bia zong hi a si kho lo mi a si. Kahdohnak an tuahnak khuate ah chuahtakmi inn le lo pawl mipi nih heh tiah an duahmi pawl hi Cozah lei nih kham awk a tha lo mi a si. Cu tikah, cozah lei nih an khanghmi a si tiin sualphawt awk a tha hrimhrim lo. Asinain tutan taza nan kan cuaimi kongah hi kong hi nan telh chih fawn. Misual pawl nunchimh le dohnak a tuahtu kan cozah hmuhning hi hun ruat hmasa ve ta hram u law cu hnu cun kan ram a nawlngeihnak le himbawmnak kong hi biatak tein hun ruat set cio u tiin nawl kan duh hna. Cucaah, hi bantuk buiabianak kan ton lio caan ah hin, zei ti cun dah genocide biafang lawng i tlaih hi cu a si khawh lai.\n2008 Constitution ningah Myanmar nih hin a ralkap kongah upadi a ser ve ko. Rakhine ram ah ningcang lo in thahnawnnak a tuahtu cozah ralkap le ralkap bawi cu hi phung ning tein a kong dothlat hnu ah a biaceih siseh, tiah biachahnak a um. 2019 November 25 ahkhan Gutar Pyin khuate ah a cangmi thil kongah, Judge Advocate General nih court-martial tuah dingin thawng a rak thanh bal. Hi khuate hi a cunglei kan langhter cangmi khua 12 lakah pakhat ai telmi a si. Independent Commission of Inquiry nih an hmuhchapmi a um rih a si ah cun, Office nih daantatnak a tuahmi a chap than te lai. ICOE hi Myanmar President bak nih a dirhmi phu a si i Rakhine kongah hin a si khun. Philippines in a ra mi former Deputy Foreign Minister nih chairman a tuannak phu a si i member pathum an ummi an lakah hin Japan in Under-Secretary General of the United Nations zong ai tel.\nICOE nih cun Rakhine ram khuasa minung 1500 sinin telhte an lak i 2017 August 25 in September 5 tiang i kahdohnak ah ai tel ve mi ralkap minung 29 le police minung 20 zong interview kan tuah cang hna, tiah an chim. ICOE nih an khawmmhmi thawngpang dah ti lo in cun, 2017 lio i Rakhine buaibainak kong a dotthlaitu fact-finding group hi an um hraw ti lo. Cucaah, chim ka hun duh ta mi te cu, Myanmar ram chungah dinnak (justice) kan kalpi cuahmahmi (ICOE) a um ko buah zeirello in a kan chiahpiaktu cawlcanghnak a si mi paoh cu ka cohlang kho ve lai lo, tiah chim ka duh ve. ICOE hi an tuahmi pehzulhter awk an si ko. Ralkap pawl caah cun mah le mah an kong hun i hlathlatter riangmang i tuanvo hun ngeihter cu a fawilo mi thil a si. Cucaah, Court upa hna nawl kan duh rih mi hna cu, ramdang hna an tuanbia tete hun zoh than u law ka duh. Kan tonmi thil hi ramrum pipi zongah a um tawnmi te a si.\nNai hrawnghrang news ah kan hmuhkhawhmi cu ralkap nih dinfelnak (kahdohnak) an tuah tikah, phundang in a sullam lehpiak tawn a si ti kha kan hmuhkhawh. Cucu Myanmar kong zongah a um kho ve mi a si. Cozah lei zong nih dinnak dirpi kan duh ve caah kahdohnak hmun 12 ah ai tel ve mi Inn Din khuate pakhat ah Muslim minung 10 kan thah taktak ve ko hna. Biataktein an konglam dothlat a si cikcek hnu ah, thonginn chngah officers pali le ralkap pathum zong kum 10 thong kan khiahpiak hna. Asinain, ralkap minin ngaihthiam an si than tikah, mipi tampi nih an duhlonak an langhter bal. A dang thilsining tete cu buainak a um lem lo. Mansi kongah, Kachin State ah zatlaangmi pathum thah an si mi kongah cozah ralkap nih a ralkap pawl cu court-martial a tuah hna. 2018 January ah khan ralkap 6 cu kum 10 thong tla dingin bia a ceih hna. An bia ceih a si lio ah khan tantakmi chungkar le khuachungmi zong kan sawm hna.\nOffice of Judge Advocate General ah hin mithiamsang minung 90 an i tel i, Myanmar rampumpi ah chiah an si. Gutar Pyin nih court-martial an tuahmi kongah kai lawm ngai. Rakhine ah a cangmi theihnak dingah cun khuachungmi hi hehtiah hal ding an si lai tiah biacah an si. Palhnak a tuahmi ralkap, ralbawi pawl heh tiah nun a chimmi i daan a tatmi ram ah hin genocide (miphun pakhat hloh timh) hi a um kho ngai lai tiah nan ruat ve el maw? Tutan kongkau ah cun cozah ralkap hi i hmaithlaak a si bik ko nain, dohnak a tuahtu mipi hna an konglam zong hi kan dohthlai thiamthiam ko lai. Rakhine ah siseh, Myanmar pumpi ah nuhrin covo (human rights) buarsonak a si mi paoh cu ngaihthiam a si hrimhrim lai lo.\nRakhine i buaibainak hi thatein zohfelnak tuah ta hleng lo in, ramleng lei ah thawngpang zamh ai timmi minung an um, ti hi a fiang. Gambia nih an hun apmi taza an kan cuainak ca (application) hi a cheukhat UN minung pawl nih nan i lak riangmang i Myanmar cozah ralkap nih military justice system an i ngeihmi hi rinh awk a tlak lai lo tiin nan hei ti. Hi bia nan chimmi nih hin Myanmar Constitution Article 20 (b) a ralchanh lawng si lo in, cozah kan ralkap le kan mipi hna karlak i kan i pehtlaihnak le tantinak tiangin zeiah nan rello bantuk a si. A bikin kan rampi democracy ram si dingin thazaang kan chuahmi hi a hnursuan khun. Phunghram remh kan timhmi rianpi hi a tu hi Phidaungsu Hluttaw, the Union Parliament ah ah a kal chuahmah.\nInternational criminal justice (pithmuh upadi) hi hmentlaak a si peng ko rih. Ramchung i criminal justice hmaning tuanvo lak hi a phung a si. Ramchung in tuanvo kan lak khawh lo lawngah khin international justice nih tuanvo a hun lak ding ceu khi a si hnga. Cucaah, ramchung in criminal justice kan kalpimi hi international justice nih an tuahmi nakin khual a ran deuh awk a si, tiin nan kan timi hi cu a sullam a ngei lo bantuk a si. Cun ramchung in tuanvo laknak kan ngeihmi kha lenglei kuat ah hei chanh colh tu, ramchung i justice phu pawl zeirello bantuk zong a si. Lungtawi in ai lakmi international justice minung pawl hi zeitindah kan mipi nih an zumh khawh hna lai? Ramchung justice phu nih maw asiloah international nih dah tuanvo an lak awh a si, timi kongah hin a si khun.\nRamchung tuanvo lak a herhnak kongah lungtekep pakhat hmanh hrelh lo in kan phawh dih ta khirkhiar awk a si hnga lo maw. Ram rum pawl lawngin an ramchung thil a cangmi tuanvo lak khawh, ram sifak pawl vial cu an thilrit pi phur peng buin an ton cuahmahmi thil tawlrel kho lo in um si dawh a si, tiin ruahnak a um citcet ah cun cucu international legal dirhmun caah tih a nung ngai dingmi thil a si. Anmah Gambia lila zong hi hibantuk a tong ve mi ram a si ko caah, hi ka chimmi hi an fiang ngaingai lai, ti ka ruah.\nUN Secretary-General a pathumnak a si mi U Thant hi kong hi fiangtein a pemh. 1974 ah cauk in an chuahmi View from the UN timi a cauk chungah cun “Kumzabu 21 chung a lut dingmi lakah a fim taktakmi le khua a ruatkho taktakmi cu vawleipi rammi sinak (planetary citizen) ai ngeihmi ka si, tiin ai ruatmi hi an si” tiin a tial bal (p. 454). Vawlei pumpi i rammi sinak aingeihmi bantukin i ruah hi ram khat le ram khat, miphun pakhat le pakhat, cun bianak pakhat le pakhat i pehtlaihnak ah a biapi ngaingai mi ruahnak tha a si.\nMinung kan nunnak thanchoter dingah cun kan lungput zong hun kauhter deuhdeuh ve i, khat le khat siangkhat tangti tein kar kan hlanti hi a biapi hringhran. 2016-2017 hlan zongah khan, Rakhine ah khua a sami Muslim, Buddhist le a dang miphun tete hna zong hi, Kofi Annan Advisory Commission nih a chim bangin, thanconak a umlonak le sifahnak nih a dennak hmun a si piin ramchung kahdohnak a tongmi an si, tiin a rak langhter bal cang. Myanmar cozah zong nih hi a biachimmi pawl cu kan i hmaithlak ve. Kan riantuantihawi pawl he tangti in, miphun a simi kip nih ai rualrangmi covo ting cio dingin heh tiah tazang kan chuah lio pi a si. Mahpungtin tuahnak kongah riantuantu phu thlah an si cang.\nRakhine ram chungah a chuakmi hngakchia paoh cu zeibantuk biaknak le miphun an va si pek ah, birth certificate pek dih an si. Cun, Muslim mino pawl zong ram pumpi cuul ah a ummi university kip ah kai kho dingin tawlrelpiak an si. Rakhine ah khua a sami paoh cu a rauhhlan ah scholarship zong pek dingin international in siseh, ramchung hawikom hna hmangin tawlrel a si cuahmah. Maungdaw pengkulh chungah miphun karlah remdaihnak um kho dingin heh tiah riantuantu phu nih rian an tuan lio pi a si. Biaknak dang karlak remdaihnak zong tuah dingin thazang chuah a si. Hi bantuk cawlcanghnak vialte hi Rakhine ah khua a sami hna an thuttonak, himnak, fimcawnnak, ngandamnak, rammisinak le miphun tampi karlak i remdaihnak a umnak dingah karhlaan tete kan tuahmi an si. IDP camps pathum cu phih an si cang. Bangladesh le Myanmar ram hnih hnatlaknak tang te ah, Rakhine ah har a tongmi hna thuttonak tawlrelpiak rian zong tawlrel cuahmah a si cang.\n1948 lio i Independence kan lak thokin khan nihin ni tiangah kan ram nih himnak tlamtling kan hmu kho ti lo i, daihnak le thanchonak theipar zong kan zun kho rih lo. Kan rampi a hrihhram a hnursuangtu huatnak khat le khat i thleidannak, tihphannak le khat le khat i zumhngamlonak hna hi a tu an hrihhram vialte hun coih dih hi kan i hmaithlakbik mi cu a si. Chan chan khat chung kan mipi nih a haal in an haalmi Democratic Federal Union lei panh in kan kal lio ah hin, buainak a si mi paoh ralchanh i, nuhrin covo dirkamh i, ramchung i remnak le phung nih nawl a ngeih khawh thannak lai fehtein kan dir peng ko lai. Kan mipi dihlak an himnak le an covo a pe khotu remdaihnak le lung i rualnak a kalpitu champion kan si bangin, dinnak kan kawl. Mr President le Members of the Court, thatein ka bia nan ka ngaihpiak caah kai lawm. Myanmar nih kan apmi capar hunpehzulh dingah Professor William Schabas to continue the Myanmar submissions hun sawm ta ka duh. Credit: Chelsea Bawi (Global Rawn Chin Media)


Tih A Nung Kho Tak Tak. – Kawltu Team\nTih A Nung Kho Tak Tak.\n(A tanglei bik ah a video a um lai) Khuachia Khuavang Nih Hremmi Pu Siang Kung he Chikkhat. Vomkua Khua ram a vaihnak ah Khuachia/Khuavang nih an tlaih i an hremmi Pu Siang Kung he Biaruahnak a si. Vomkua Pastor le amah thlacamnak in Khuachia temtomnak chungin a luat than. ” Pu Siang Kung thil tonmi a mah ka in van theih cu tih a nung kho taktak. Pathian thilti khawhnak a lang ngaingai.\n(A video na zoh hlan ah mah capar hi van rel ta rih) Thantlang Peng Bualram chung Vomkua thilcang konghe pehtlaiin ca kan postmi cungah tthenkhat nih zumh lonak kong a chimmi tampi nan um hna caah biafiang taktak kan vun langhter tthan. Tutan ah thil a cangmi hi ahman bakmi asi tiah kan langhter ko nain a zum lomi kan um peng rih caah thil sining taktak kan vun langhter tthan.\n← TBC Le A Nupi Cu Caan Nuam Tak Tak An Hmang Ti Cang.\n“Jesuh Kan Hawi Tha Bik A Si” Timi Hla Hmangin Thazaang La Ti Dingin Kan In Sawm Hna. →


Zumtu Hna Nih Bawipa Nangmah Duh Nak Bang Si Ko Seh Ti Si Loin An Mah Duhnak Tuin Donald Trump Caah Thla An Cam Piak (+Video) – Onlinenungak\nZumtu Hna Nih Bawipa Nangmah Duh Nak Bang Si Ko Seh Ti Si Loin An Mah Duhnak Tuin Donald Trump Caah Thla An Cam Piak (+Video)\nNi hin ni tiang US thimnak dir hmun ah cun Donald Trump hi sungh dawh a si cang. Zumtu hna nih nih a caah bia tak tein thlaza an cam piak cuahmah lio a si. Vawlei pumpi zoh tik ah US hi a pakhat nak a si ko caah hruaitu hi a biapi taktak hruaitu tthat lo ah cun US Pumpi hi ai rawk lawng si loin kan vawlei pumpi tiang a rawk chih khawh ti tluk in US ram hi a biapi nu can pa can ah kan i ngeih mi ram a si tik ah, zumtu hna an thin a phang ve i heh tiah thlacam nak in Donald Trump hi Pathian sinah an nawl piak.\nChinmi hna nih cun kan hna bei hi dong tuk duh hlah seh, Bawipa Donald Trump hi tlinter ko tiah kan hal awk ding a si loh, Bawipa Biden hi tlin ter ko tiah kan hal awk ding a si loh, Bawipa kan caah a ttha bik a thei tu cu nangmah hi na si ko, Minung nih a ho nih dah a kan Uk ah a ttha lai ti thim awk kan hngal loh, nangmah duh bang si ko seh ti deuh tuin kan nih Chinmi zum tu hna nih cun US caah thla hi kan cam piakdeuh ding hi a si, thlacam zia tu hi thiam i zuam ko hna usih. Bawipa duh nak tu hi kawl ko hna usih.\nA tanglei ah zumtu hna nih Donald trump caah thla an cam lio Video kan van thil chih.


Paletwa ah CNF/A Ralkap an phan; Kawl Ralkap le Cozah nih ralrinnak an pek – THE CHINLAND POST\nPaletwa ah CNF/A Ralkap an phan; Kawl Ralkap le Cozah nih ralrinnak an pek\nSalai Tluangkipthang & TCP Hakha — KUM 2015 thawk in Kawl Ralkap le Arakan Ralkap (AA) kahdohnak ruang ah hartong le buaibai in a ummi Chin ramkulh thlanglei ah Chin National Front/Army (CNF/A) ralkap an phan cang tiah theih a si.\n“CNF/A kan ralkap hna cu Paletwa ah an phanhnak cang” tiah CNF/A cunglei lutlai sin in kan theih.\nHi kong he pehtlai in, CNF/A nih 2020 March 16 in 19 karlak ah an tuahmi Conference ah biafunnak an tuahmi cathanh ah Chin ramkulh Paletwa cu Kawl Ralkap le AA an i kahdoh ruang ah miphun caah thinphannak (biapimi) ri (emergency) kan phan tiah an rak thanh.\nCNF Cathanh, March 2020\nChin hriamtlai phu cu 2011 November 19 ah Thailand ram Mae Sai khuapi ah Cozah palai U Aung Min hruaimi le CNF/A in Pu Zing Cung le Dr. Sui Khar he tiah kahdaihnak biaruah ding ah an rak thawk.\nCucu, kahdaihnak tuah ding in biaruahnak an rak ngaih hnu ah 2012 January 6 ah hnatlaknak 9 in siseh, 2012 March 7 ah hnatlaknak 15 in siseh ramkulh cozah he cahren an rak ngei kho. Cu hnu ah, 2012 December 7 ah Ramkomh cozah he kahdaihnak caah biaruahnak an rak ngeih than i, hnatlaknak 28 an rak ngei kho. CNF/A le Ramkomh Kawlram cozah nih hnatlaknak an ngeihmi hi a phun 52 an rak ngei kho.\nKahdaihnak minthut ning in CNF/A cu Paletwa ah meithal he umkal an ngah lo nain, miphun humhimnak caah Paletwa ah umhmun khuar ding in an kal hi a si. Hiti CNF/A nih Paletwa lei ah umhmunkhuar ding in an kal ruang ah, Kawl Ralkap nih ralrinnak (Ya-za-tan) an pek hna i, Aung San Suu Kyi nih remdaihnak caah a hruaimi National Reconciliation and Peace Centre (NRPC) zong nih ralrinak ca an pek hna tiah theih a si.\n“Kan Ralkap pawl Paletwa ah umhmun khuar ding in kan thlah hna ruang ah Monywa hrambunh Northwestern Command nih ralrinnak ca (Ya-za-tan) an kan pek” tiah CNF/A cunglei lutlai pakhat nih a chim.\nChin miphun hriatlai phu nih Paletwa ah umhmun khuar ding in an phanh hi a nithla dikthliar cun theih a si lo nain, a luan ciami kum chung ah si dawh a si.\nCNF nih Para/Pathiantlang kiangkap ah hmunhma panga (5) cu 2012, 2013 ah Ramkulh (state) le Ramkomh (union) cozah sin ah an hal nain i ceih than ding an ti i nihin tiang umnak nawl an pe hna lo tiah kan theih.\nCNF/A cu 2015 October 15 ah Ramkomh Kawlram cozah le a dang tlangcung hriamtlai phu 7 (atu ah cun tlangcung hriamtlai phu 10) he Rampi Kahdaih Hnatlaknak (Nationwide Ceasefire Agreement) min an rak thut cang.\nCNF/A cu cozah he kahdaihnak min an thut hnu in, Vanzangtlang, Zingpizingte, Tluangram ah phungning (official) tein in an um lio a si.#\nNext CNLD Hakha Pyithu Hluttaw in Pu Ngun Maung; Amyotha (2) in Pu Robin an i cuh lai


Купить б/у Lenovo pentium n3540 2,16ghz/ ram4096mb/ hdd1000gb/vid. gf gt820m/ dvdrw - Ноутбук экран 15,6" : Ноутбуки :: Техноскарб\nНоутбук экран 15,6" Lenovo pentium n3540 2,16ghz/ ram4096mb/ hdd1000gb/vid. gf gt820m/ dvdrw\nLenovo pentium n3540 2,16ghz/ ram4096mb/ hdd1000gb/vid. gf gt820m/ dvdrw


Breaking News: Lung Khin Siizung Pawng Ah Bomb A Puak Apawngkam Minung An Lautuk – Chin World News Evening\nSeptember 6, 2021 September 6, 2021 Salai Van Myanmar News\nBreaking News: Lung Khin Siizung Pawng Ah Bomb A Puak Apawngkam Minung An Lautuk. Internet line an phihnak zarhhnih a si cang mi Kachin ramkulh Phakanh peng Lung Khin Sizung chung in riantuan tu hna an umnak innhmai ah September 5 zaanlei suimilam 7:30pm ah bomb a puak tiah khuami pakhat nih a chim. Rallokap uknak in Lung Khin sizung cu on than ding in khua nu khua pa cu an lem hna. On ding le on lo ding cu September 6 zing suimilam 10:00 Am ah sizung chung ah meeting tuah ding in ca an pek cang hna i atu September 5 zaan ah bomb a puah hi a si. A hliam mi cu an um lo tiah a chim.\nAugust 31 zinglei zong ah Phakanh peng Sipin zung luhnak kutkaa ah bomb a puak i a hliam mi tu cu an um lo tiah theih asi. Phakanh peng cu August 20 Zaan 8:00 Pm thok in internet line vialte le WiFi vialte cu nihin tiang an phih dihh. Phakanh ahcun rallokap uknak duh lo nak pehzulh in an langhter peng rih. The chin post\nThawngdang Kawlram chaklei hawikom hriamtlaibu 3 a si mi AA, MNDAA le TNLA hna nih covid le kahdohnak ruangah Kawlram mipi harsatnak ruah in ralkap cawlcanghnak vialte ngol cio dingin nihin September 4 ah cathanh an chuah. Cathanh nih a langhter ningah ral hrangbu nih February 1 ah rampi uknak a lak hnu dai tein duhlonak a langhter mi hna cu ralhrangbu nih an thah hna an tlaih hna ruangah ramchung hmunkip meithal a puah.Kahdohnak zong a zual.\nKawlram chung covid-19 zawtnak ruangah mipi nunnak tampi a liam, eidin, chawlehnak zong harsatnak tampi an ton pin ah ramchung hmunkip ah kahdohnak ruangah mipi nih harsatnak fak piin an in. Ralhrangbu nih thazaang tampi an i chap hriamngan in khua an kah, mipi an tlaih hna, an thah hna ruangah kahdohnak a karh chin lengmang mi a si.\nCu caah covid-19 runvennak kongah pawngkam ram le vawleicung covid runvennak phu hna he tuanti ding le mipi nih atu nakin harsatnak an ton ti lo nak ding caah rianngeitu vialte nih lam kawl cio ding le mipi harsatnak a pe khomi ralkap cawlcanghnak vialte hrial le dinter dingin pehtlaihnak a ngei mi bu vialte hna sin ah kan in forhfial hna tiah cathanh an chuah.


Jehovah Tehte Hna nih Sernak Kong Zumhnak kha An Zum Maw? | AAHB\nREL KA DUH Africa Holh Albania Holh American Kut Holh Amharic Holh Arab Holh Armenia Holh Armenia Holh (Nitlaklei) Assam Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Bashkir Holh Basque Holh Bassa Holh (Cameroon) Batak (Toba) Bislama Holh Bosnian Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chavacano Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chol Holh Chuvash Holh Cibemba Holh Citonga Holh Corsican Croatia Holh Czech Holh Dangme Holh Denmark Holh Digor Holh Dutch Holh Estonia Holh Ewe Holh Faeroese Holh Fante Fiji Holh Finland Holh Fon Holh France Holh Ga Holh Galician Garifuna Holh Georgia Holh Germany Holh Grik Holh Guarani Holh Haiti Creole Holh Hausa Holh Hebru Holh Hiligaynon Holh Hindi Holh Hmong Holh Hungary Holh Iceland Holh Igbo Holh Iloko Holh Indonesia Holh Isoko Holh Italy Holh Japan Holh Javanese Kabiye Holh Kabyle Holh Kannada Holh Kayin Holh (Sgaw) Kekchi Holh Kikamba Holh Kikaonde Holh Kikongo Holh Kinyarwanda Holh Kirghiz Holh Kisi Holh Kisonge Holh Kongo Holh Korea Holh Korea Kut Holh Krio Kwangali Holh Kwanyama Holh Kyangonde Lamba Holh Latvia Holh Lingala Holh Lithuania Holh Low German Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Mazatec Holh (Huautla) Mende Mingrelian Mirang Holh Mixe Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Huasteca) Ndebele Holh Ndebele Holh (Zimbabwe) Ndonga Holh Nepal Holh Ngangela Nias Holh Norway Holh Nzema Holh Oromo Holh Ossetian Holh Pangasinan Holh Papiamento Holh (Aruba) Persia Holh Poland Holh Portugal Holh Portugal Holh (Portugal) Punjabi Holh Quechua Holh (Ayacucho) Quechua Holh (Bolivia) Quechua Holh (Cuzco) Rarotongan Holh Romania Holh Russia Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sunda Swahili Holh Swati Holh Sweden Holh Tagalog Holh Tahiti Holh Tankarana Holh Tarascan Holh Tatar Holh Telugu Holh Tetun Dili Thai Holh Tigrinya Holh Tlapanec Holh Tojolabal Holh Tok Pisin Holh Totonac Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Urdu Holh Valencian Venda Holh Vezo Holh Vietnam Holh Wales Holh Wallisian Holh Xhosa Holh Zapotec Holh (Isthmus) Zulu Holh\nKan zum lo. Pathian nih thil vialte hi a ser ti cu Jehovah Tehte Hna nih kan zumh ko. Asinain sernak kong zumhnak tu cu kan zum lo. Zei ruangah? An zumhnak cu Baibal he aa ralchanh caah a si. A tanglei tahchunhnak pahnih hi zoh hmanh:\nSernak ni, niruk a tawisau. Sernak kong a zummi cheukhat nih sernak ni, niruk kha a biafang ning in suimilam 24 a ummi ni a si tiah an zumh. Asinain Baibal ah aa ṭialmi “ni” timi bia nih saupi a raumi caan caan khat kha a sawh khawhmi a si.—Genesis 2:4; Salm 90:4.\nVawlei a kum. Sernak kong a zummi cheukhat nih cun vawlei a umnak hi kum thong tlawmpal lawng a si tiah an cawnpiak hna. Asinain, Baibal kan zoh tikah sernak ni, niruk aa thawk hlan ah van le vawlei cu a um cang. (Genesis 1:1) Cucaah, zumhawk a tlakmi science mifim pawl nih vawlei a umnak cu kum nuai thong in a si cang tiah an timi kha Jehovah Tehte Hna nih kan al lo.\nJehovah Tehte Hna nih sernak kha kan zumh nain science fimnak kha kan al lo. A hmaanmi science fimnak cu Baibal chimmi he aa tlak tiah kan zumh.\nBaibal ah science fimnak he aa tlak lomi a um maw?\nShare Share Jehovah Tehte Hna nih Sernak Kong Zumhnak kha An Zum Maw?


COVID-19 kongah Victoria ramkulh cozah thawngthanh | THE CHIN EXPRESS\nCOVID-19 kongah Victoria ramkulh cozah thawngthanh\nCOVID-19 (Coronavirus) zawtnak pulrai kong he pehtlai in June thla chungah khan Victoria Ramkulh cozah nih phihkhamnak a tuahmi din/dorh deuh dingin timhnak zong a rak ngei cang nain kan hnu zarh chungah tam ngai in zawtnak a puan than caah a timhtuahmi leet than in a tanglei bantukin phihkhamnak le zulhphung cu a chuah than i zapi caah forhfialnak zong an tuah than.\nZahan thawk in khan Ngandamnak lei lutlai (Chief Health Officer) ruahnak peknak in zawtnak a karhnak le chawnhnak a tamnak sang 10 –Keilor Downs, Broadmeadows, Maidstone, Albanvale, Sunshine West, Hallam, Brunswick West, Fawkner, Reservoir le Pakenham chung ummi hna cu zawtnak hmelchunh ngeih zong, ngeih lo zong ah COVID-19 zawtnak TEST (checknak) tuah hna seh tiah Victoria Ramkulh Uktu Daniel Andrews nih forhfialnak a tuah.\nHi sang 10 chung ahhin ni 1 ah minung 10,000 hi test kho hna u sih tiah timhnak kan ngei; a bik in Keilor Downs le Broadmeadows sang 2 ah a ummi minung harcheu hi cu ni 3 chungah test dih hna u sih ti kan duh tiah Daniel Andrews nih a chim.\nCun, “ngandamnak lei riantuantu 800 leng nih Van (mawtaw) he zapi an i test khawh nakhnga lamcung ah asiloah inn ah zawtnak ngeih le ngeih lo checknak an tuah te lai. Cu lengah mi zapi nih hi zawtnak kong he pehtlai in thawng dik an theih cio nakhnga inn kip ah innka kingh in thawng petu ding riantuan 1,000 zong thlah an si lai”, tiah Daniel Andrews nih a chim fawn.\nCozah lei forhfialnak:\n1. A cunglei sang 10 chung ummi na si ahcun cozah phunglam sermi pawl kha zulh ding.\n2. Zawtnak hmelchunh na ngeih ahcun i TEST. Hawileng/chungkhat sin na umkal ahcun i nai tuk in um hlah.\n3. Na dam lo ahcun i TEST, cun inn ah um ko. Na chungkhar ah pakhatkhat an zawt ahcun TEST tuahter hna, cun lengah chuahter hna hlah.\n4. Naa TEST hnu zongah Result (aphi) na theih hlan poah cu midang he um hlah.\n5. Hawileng ngeih zong ah minung 5 tiang lawng ngeih ding (A si khawh ahcun ngeih lem lo ding)\nNihin Victoria Chung COVID-19 Thawngpang le Test Khawhnak Hmun Pawl\nNihin ah Victoria Ramkulh chungah a thar in COVID-19 zawtnak hmuhmi hi 30 a si i atu lioah an dihlak in zawtnak a ngeimi 183 an si. Cun, nihin tiang Victoria chungah a thimi 20 an si i zawtnak ngeih le ngeih lo TEST cangmi hna hi 736,735 an si cang. A tam khawh chungin ahopoah dam zong ah, dam lo zong ah i TEST cio ding hi cozah lei in forhfialnak an tuah.\nCoronavirus kong he pehtlai in 1800 675 398 ah 24/7 ruahnak hal le pehtlaihnak tuah khawh a si. Appointment lak ding a herhnak hmun zong a um, appointment lak lo in mawtaw cungah (Drive-Through) in i TEST khawh zong a si. Broadmeadows Central, Highpoint Shopping Centre, Keilor Community Hub, West Footscray Bunnings, Deer Park – IPC Health, Sunshine Hospital le adang hmun cheukhat zong ah i TEST khawh a si.\nTling/fiang deuh in rel chap duh ahcun a tanglei link pawl ah rel chap khawh an si.\nCattialtu: Robert Ngun Sang Mangpa


Khah Thawngpang Tha Taktak A Chuak Cang Hih! Kawl Ralkap Caah Tih A Nung Cang Lai! – Chin 11 News\nKhah Thawngpang Tha Taktak A Chuak Cang Hih! Kawl Ralkap Caah Tih A Nung Cang Lai!\nFederal Ramkomh ser nakding zatuak 80% aa lim, tiah Daw Zin Mar Aung nih chim! Federal Ramkomh ser nakding ah Tlangcung hriamtlai phu hna le Ramkheel party hna tonbiaruahnak kan ngei i zatuak 80% aa lim cang, tiah NLD party in Palai a tling mi, atulio caankar Ramdanglei Minister Daw Zin Mar Aung nih a chim.\n“Hi tonbiaruahnak ah Tlangcung hriamtlai phu ngan deuh a si mi Kachin Independence Army (KIA), Karen National Union (KNU) le Restoration Council of Shan State (RCSS) hna le Nationwide Ceasefire Agreement (NCA) minthu hriamtlai phu pin ah ramkheel party hna an i tel i zatuak 80% kan lim cang,” tiah Daw Zin Mar Aung nih a chim. #MBP/ THT\nThawngpang dang: Township tampi ka cul. Kamayut, Sanchaung (Minigone), Bahan, Ahlon, Mingalar Taung Nyunt, Botataung, Tamwe, Dagon, Yankin, Taketah, Dawbon, Than Lynn (Syriam), Kyauktan tibantuk township ka phan i zaanlei 4:30 pm tiang ka cul nain kan hnu thla bantuk le kan hnu zarhkhat-hnih bantuk a si ti lo. A dai ngai te. Ralkap nih Martial Law a chuah hnu le lamzawh pawl a kah le a ṭhen hna hnu cun lamzawh in duhlonak langhternak mipi thazaang a zor ngaite.


Condom A Hman Ko Nain A Nupi Nau A Pawi Ruangah Condom Sertu Company Tazacuai A Timh Hna - Mizo Journal\nCondom A Hman Ko Nain A Nupi Nau A Pawi Ruangah Condom Sertu Company Tazacuai A Timh Hna\nChina ram Haining khuami pa cu an nu he nau ngeih an duh tilo ruangah condom an hmang tawn. Condom hi pehtlai in voi 2 bak a hman ko nain an pahnih a pemmi an rak si ruangah a nupi cu nau a pawi.\nCu ruangah condom sernak sehzung Durex cu tazacuai a timh cang hna. Hi pa hi a min ah Wang ti lawng rak langhter asi i a nupi he hin fa pahnih an ngeih cang hna caah fa dang ngeih cu an duh tilo. Cubantuk nau ngeih an duh tilo ruang ahcun condom hmang in nuva sinak an hman tawn hi asi tiah Sina thawngzamhnak nih an rak langhter.\nWang nih condom a hmanmi a pem a theih hnuin a nupi cu nau hlatnak si a cawk piak colh. A thai zaan nuva si nak an hun hman tthan cu a condom hmanmi a pem a theih tthan. Nau hlatnak si a cawk piakmi zong rian a rak ttuan lo caah a nupi cu nau a pawi.\nA nupi nih naudang ngeih cu kan si kho ti lai lo tiin a nau tu aa hrawh. Cu ruangah Wang cu thinhun in condom a cawknak sidawr ah va kal in condom deu nan zuar tiah bia a va chalh hna. Asinain sidawr hna nihcun a tak lawng kan zuar an rak ti ve caah condom a sertu company Durex tazacuai a timh hna hi asi.\nDurex company nawl ngeitu hna nih condom a cawknak man cham tthan dingin an ti pinah an sermi condom zong a pem mi tibantuk a umlo ballo an ti ve. Asinain Wang nih cu thil cu a lung tlinglo i nau an i hrawh ruangah an temtuar ning kong le an harnak kong cu a rak chimphuan ve.\nWang cu an khua palik sakhan palik a va panh hna i palik pawl nihcun ningcang tein condom hman na thiam le thiamlo tette na piah a hau an rak ti ve. Wang cu cu bia ruangah a lau ve i dik tein hman ningcang cu a fiang setsai velo.\nDurex company nawlngeitu hna nih Wang a cawkmi condom cu an sermi he chekhlatnak tuah dingin timhlamhnak an ngeih. Wang a cawkmi condom hi 2018 ser asi i 2018 sermi tam u cu zuar asi dih cang ruangah Durex company cu tuah ding thei loin a chiah hna. Wang nih chekhaltnak an tuah khawhlo ahcun phung ning in taza ka cuai hna lai tiah a rak nolh tthan. Source:Sina\nBe the first to comment on "Condom A Hman Ko Nain A Nupi Nau A Pawi Ruangah Condom Sertu Company Tazacuai A Timh Hna"


Thantlang Dinti Laknak Ramkulh Sipin Department Nih Rian An Tuan Lai - THE CHINLAND POST\nThantlang Dinti Laknak Ramkulh Sipin Department Nih Rian An Tuan Lai\nSalai Elvis| 2019 April 4| Thantlang khuachung dinti laknak ding caah Company tender auhmi cu pakhat hmanh nih an ngah lo caah ramkulh sipin Department nih tuanvo lak in rian an tuan cang lai tiah kan theih.\nMarch 30 ni ah riantuan dingin Company Tender hunnak tuah a si, a sok tu Company pathum cu an dih lak in an sungh caah a tubantuk in ramkulh sipin Department nih tuanvo lak le riantuan ding in biachahnak an tuah hi a si.\n“Riantuantu ding Company Tender an sung dih. A soktu Company pathum an si i pahnih hi Profile ah an sung i pakhat hi Price ah a sungh ve caah ramkulh sipin tu nih tuanvo lak in rian an tuan lai. Survey hi zarhthum an tuah rih lai mah hnu ah rian an thok te lai. Tukum chungah cun rian an thok khawh ti lai ka zum lo, riantuan nak thil le ri an i damh tik ah cun a caan a um ti lo” tiah Thantlang sipin Committee Chairman Pu Ram Khar nih TCP ah a chim.\nThantlang khuapi dinti laknak ding caah Chin ramkulh cozah nih a dangte pek mi Budget 1.2 billion le Nah-tah-lah nih 0.6billion a chap piak hna caah a zapi 1.8 billion dih in rian an tuan lai. Hi dinti laknak ding cu Thantlang khua in khan(meng) 25 tluk aa hlat nak Sihcang khua le Falam peng Hrianghnang khua karlak Khuaiva ti lak an timh hi a si.\nPrevious Tukum CACC Award Cu Dr. Salai Lian Hmung Sakhong An Pek\nNext Thantlang Market Dawrkhan Ngeitu Hna Thawhvo Kong An Lungtlin Lo Caah Rian An Thok Kho Lo


President Joe Biden Caah Thlacam Piak Hau – The Cherry Par\nKan President Joe Biden cu Georgia State, Atlanta khua tlawng dingah Air Force One vanlawng hlei cung a kai lio ah voithum bak a tlu, faak in a khawnden lo cu Pathian umpinak a si ko lai.\nRelchap, Minung Kan Sinak Man A Dang Tuk! Nikum i US palek nih an tlaih i, mirang palek, Derek Chauvin nih a hngawng ah a rial chih i, an thimi George Floyd chungkhar hna cu MINNEAPOLIS City Council nih US$ 27millio liamh ding in nizan ah biachahnak an tuah. A ngaingai tiah cun Geroge Floyd timi minak pa hi mitha a si lem lo. Voi 10 tluk thong a tla i tazacuai a tong bal cangmi a si. An tlaih lio zongah phaisa hleng a ken caah an tlaihmi a si. Asinain palek nih an tlaihhnak in a thimi a si caah a phungning bantuk tein pelek pawl cu tazcuai an tong. Minneapolis City Council cu palek pawl an tuahsernak ah tuanvo latu bik an si caah atu bantuk in George Floyd chungkhar hna cu $27million an liamhnak hna a si. Chim duhmi cu US ah minung sinak man a ngeihning le minung sinak man a fahnak kha ka chim duhmi a si.\n← Dr. Sui Hingz: Nihin Rangoon kan boruak ka hmuhning\nMin Aung Hlaing hi a nung in maw a thi in dah ti lawng tang →


Moe Aung Yin case cu ni 180 chungah biachah piaknak tuah asilai - Khuaruah Har News\nMoe Aung Yin case cu ni 180 chungah biachah piaknak tuah asilai\nMoe Aung Yin cu ting 100 hmangin bail chuah asi. A nungak hlun nihcun Moe Aung Yin cu nuva sinak hmanpi duh ah hlengtu tiin arak puh tikah pohmah 417 hmangin tazacuainak arak tuah. Mah Moe Aung Yin case cu ni 180 chungah biachahnak tuahpiak asilai tiah theih asi.\nMoe Aung Yin cu December 7 ah tuahmi biaceihnak zongah arak phan tiah theih asi. Moe Aung Yin case konglam he pehtlaiin Yankin biaceih zungah thawngthanhtu nih cun atanglei bantukin arak chim. “Tuni biaceihnak ah cun sualnak konglam zohfelnak kongah hmurtonh (meeting)nak kan rak ngei.\nA fiangtukmi case asi tiah cohlan asi tikah cun tuhnu ni 180 chungah cun chekhlat dih asicang lai. mah case hlathlai (biaceih) thok ding nicu January 29, 2020 ah asilai i, a dongh ding ni tu cu April 22, 2020 asi lai tiah biachah asi” tiah media hna nih interview an tuahnak bia hna cu arak leh hna.\nMoe Aung Yin cu a nungak hlun nih Yankin biaceih zung ah nuva sinak hmanpi nak dingah hlengtu asi tiah arak puh hnuah tazacuainak arak tuah hi asi. Nuva sinak hmanpi duh ah mihlengtu tiah puhmi Moe Aung Yin nihcun December 3 lioah an rak tuahmi biaceih ni ah khan ting 100 hmangin bail chuah arak si.\nMone Aung Yin nihcun a nungaknu he an ithen cang tiah online media ah interview atuahnak ah arak chim hnuah mah bantukin tazacuai aton hi asi. Moe Aung Yin case hmangin hin thong kum thum asiloah phaisa maw asiloh a pahnih hna zongin dantatnak pek khawh asi.\nNa kutpi pungsan hmangin na lungput le sining a fianter ning phun (5) hi rak zoh ve hmanh\nIran Ralbawi General Qassim Soleimani Ruakvui Timhni Ah Minung 50 Renglo An Thih Ruangah Aruak An Vui Kho Lo\nCovid-19 Zawtnak A Tei Hnu Ah De Ridder Nih A Singkhaw Mi Kongah BBC Burmese Nih Aung La N Sang Interview An Tuahnak\nSaya David Lah Bantuk Sunglawi mi Kawlram minung ah hodah um bal?\nNghakchia bantukin thingkung cungah kaiin hman sexy tukin athlatu Nay Chi Oo\nLockdown tuahmi a zul duhlo tu Pu Tar pakhat cu Deuterte nih order achuah bantuk in meithal nih thi lak in an kah\nApawi tawn ko mu: Covid-19 zawtnak ruangah hitluk lungrethei I um lio ah Khrihfa mi 21 meithal in kah thih an si\nPu Nun Ceu ( Sangsang Pa) Cu Mawtaw Nih An Pah I An Zamtak Diam\nPastor pakhat nih zu thahnak sivai thalo adinter hna ruangah minung panga an thi


China mangchia a phan hoi; USA nih ceilak in dan a tat than hoi cang\nChina caah cung zei thil poah hi dantatnak lawngte si cang ko. India le China an buai tuk caah India nih China apps 59 hna cu India ram chungah hmang khawh lo ding in aphih piak hna. Mah bantuk in China apps a phih piak hnu ni tlawmte ah China company Tit Tok nih 6 millions leng a sungh. Atu a sungh mi a tam tuk cang lai tiah mi thiam pawl nih an chim\nUSA nih China official pawl hna cu Hong Kong cungah upadi thar an ser caah Visa a phih piak dih. Mah hnuah China Bank le China official pawl hna cu tangka lei ah dantatnak fakpi in a tuah tthan hoi.\nChina caah cun thawngtha thei ding pakhat hman a um lo, US nih Reciprocal Access to Tiber Act hmangin China cozah official pawl hna cu an visa hmang khawh lo in a tuah tthan hoi\nUS Secretary of State Mike Pompel nih a chim ning ah cun China nih Tibetan Autonomous Region (TAR) ram chungah US cozah rian ttuantu, Thawngpang ttialtu le khualtlawngmi kal a siang lo, natein USA ram chungah China mipi hna cu an duh poah in an um i,\nkhual an tlawng khaw, mah bantuk in China nih Tibet ram chungah American an duh poah in khualtlawng khawh lo in China nih phunlam a ser caah China official cungah dantatnak hi a tuah tiah a chim\nMike Pompeo nih a chim ning ah cun, Tibet mi hna, zalawngtein an um khawhnak caah le an ram chungah human right a um khawhnak ding caah USA nih fakpi in rian a ttuan lai tiah a chim. Credit- The Guardians\nBe the first to comment on "China mangchia a phan hoi; USA nih ceilak in dan a tat than hoi cang"


Myanmar Idol Nih A Kalpi Mi Le Phunglam – Chin World News Evening\nMyanmar Idol Nih A Kalpi Mi Le Phunglam: Myanmar Idol cu kum 2016 ah thok a rak si i, atu ahcun Eain Mat Sone Yar le Molody Wolrd zuamnak hmanh in a minthang i, a lar deuh cang. Myanmar Idol hi Shwe Thanlwin Company hmangin tuahmi a si i, Shwe Thanlwin Company ngeitu nu hi nutung ‘Nuthlawi’ Daw Nan Mawloh Sai asi. Kum 4 chung an tuah cang i, season 1-4 tiang tuah a si cang.\nSeason khat in pathum tiangah Winner simi hna cu, pakhatnak ah Saw Lah Htaw Wah si i, pahnihnak cu Thar Nge si i, pathumnak cu Phyo Myan Aung an si hna. Muanmar Idol hi business pakhat a si pinah kumli chungah a tthangcho taktak. Kawlram chung hlasakthiam kawlnak hmun zong a si pinah company dnagdang hna zong nih an rianttuannak hmun pakhat bantukin an ruah ve.\nMPT, Telenor le Mytel company he an ttuan tti vote pakhat ah an hmuh mi miak cu an i tthen ve. Tukum 2019 i an Judges hna cu Tin Zar Maw, Aung Ko Latt le Phyu Phyu Kyaw Thein an si i, an hlawh hi ting 1000 in ting 3000 hrawng si. Nain an hlawh kongah biafiang taktak theihmi um lo.\nA ruang cu US ah rianttuan in a um mi Tin Zar Maw zong a rianttuan mi dinhtak in Myanmar Idol zuamnak i Judges a ttuan tikah an hlawh hi a tlawmhrim lai lo. Myanmar Idol pakhatnak simi cu phaisa, tteihkhan pakhat le laksawng dangdang pek an si i, 2017 i pakhatnak hmutu Rakhine pa kha ting 300 le tteihkhan pakhat pek asi. Cun, 2018 pakhatnak hmutu kha ting 500 le tteihkhan pakhat pek asi.\nZuamnak phunglam: Top 11 finalist tiang hi Judges pawl kutchung ah an um i, anmah mark peng ning in an kai/ an tla kho. Top 11 finalist Winner tiang belte hi mipi vote ah aa hngatmi a si tikah kai le tlak kong cu mipi kutchung ah aa hngat cang. Myanmar Idol zuamnak chung a um mi hna caah zulh dingmi siikan- daan an ngei i, anmah nawl in zeihmanh an tuah khawh lo pinah an cawlcangh ning vialte zong CCTV in an zoh peng ve hna. Pa le nu zong a dangdang te ah chiah an si i, zulhphung a buarmi paoh cu banter an si colh.\nGrand Final aa zuam dingmi hna cu zarhthum chung caan pek an si i, mah chungah Judges nih cun teinak hmu ding cu an theih cia cang nain business ai bantukin caansau an laknak zong asi. Cun, Grand Final an i zuam hlanah anmah le khua ah tlunter an si lai. Nihnih thumchung hi mipi sinah caan hman khawhnak nawl an pek hna lai i, mah chungah mipi thinlung la in mipi an hip kho hna maw? timi hi an zoh bikmi pakhat si.


Ralkap Pawl An Motor 5 Cu Mine In An Doh Hna Caah Arawk - TIMES OF CHIN NEWS\nRalkap Pawl An Motor 5 Cu Mine In An Doh Hna Caah Arawk\nKarenni State ah hramhram in uk nak ala tu SAC ralhrang pawl an motor run cu Karenni National Defense Force tat-yin-16 le Karenni Army KA i bawm in a peh peh in mine in an phomh hna caah ralhrang pawl an motor 5 nak tlawm lo arawk i\nathi mi zong an tam khawh men tiah Karenni National Defense Force nih cathanh an chuah. May 7 ni ah Karenni National Defense Force S- 16 le Karenni Army KA i fonh in ralhrang pawl an motor run pi cu mine in an puah hnawh hna. Mah ka ah cun ralhrang pawl an motor run cu pathum a rawk i athi mi zong an um khawh men. Arawk mi ralhrang pawl an motor cu Karenni phufonh nih mei in an khangh i an hrawh beh tiah kan theih. Mah bantuk thiamthia in cun\nMay 4 ni zongah ralhrang pawl an motor run pi cu Karenni National Defense Force S- 16 le Karenni Army KA i bawm in mine an puah hnawh rih hna caah SAC ralhrang pawl an motor pahnih arawk i ralhrang lei in athi mi zong an um khawh men tiah kan zumh tiah nihin ah thawng kan theih. Source: Khit Thit Media\n#Siang Cachim Training An Pek Hna: Kaya(Karenni) ramkulh Demoesoe pengkomh Hprosu peng Mayse ah caan karlak fimcawnnak ca ah a hlei in zaanghlei cawitu siangcachim (saya/sayama) 900 leng cu training kan pek khawh hna, tiah Kaya ramkulh fimcawnnak saya/sayamah phu nih May 11 ah cathanh an chuah.\nNUG Education Department nih, a chuahmi Video file tete zong saya/sayamah lawng si loin siangngakchia ca zong ah ṭha hnem santlai a si khawh nakding ah, Memory Sticks in an chiah hna. Training petu saya/sayamah pawl cu lawmman tlawmpal cio an pek hna, tiah theih a si.\nA ra laimi caan karlak fimcawnnak ca ah timhcia tein kan um khawh nakding le hlawh a tlin nakding ah, Kaya ramkulh fimcawnnak saya/sayamah phu, CDM saya/sayamah, Volunteers mino le khuanu khuapa an dihlak fonh in an i zuam cuahmah, tiah theih a si. Crd: The Chin Post


THAWNGPANG THAR – Page 3 – Chin Community in Norway\n2016 Siangngakchia Tonnak Sawmnak\nSeptember 22, 2016 Norway Chin Student Union Activities, THAWNGPANG THAR\nChin Student Union in Norway (CSUN) nih kum fatin tuahmi siangngakchia tonnak, seminar le General Meeting cu October 7-9 ah Grimstad khua i Carson Baptist Church ah tuah tthan dingin timhtuah a si. Tukum hi a voi 4nak an tuah a si i nikum, 2015, Stabekk/Oslo ah an tuahnak kong a kaimi nih an chimmi…\nJune 15, 2016 ccn Articles in Chin, Burmese and English, THAWNGPANG THAR\nA 9310.no – Sørreisa ABC Nyheter – Oslo Adresseavisen – Trondheim Aftenposten – Oslo Altaposten – Alta Agder – Flekkefjord Agderposten – Arendal Akershus Amtstidende – Nesodden Andøyposten – Andøya Arbeidets Rett – Røros Arendals Tidende – Arendal Askøyværingen – Askøy AuraAvis – Sunndal Aust Agder Blad – Risør Avvir – Karasjok og Kautokeino Avisa…\nMay 15, 2016 ccn THAWNGPANG THAR\nChinmi 100 hrawng khua kan saknak Norway thlanglei Froland khua ah Aung San Suu Kyi upat peeknak ah, amah min bunhin dum pakhat an tuah tiah thawng theih asi. May 14, 2016 chunhnu Sml 3:00 ah Froland khuabawi (ordfører) Ove Gundersen nih dum tuahnak nawl i peeknak cu a on piak hna i, Dum Tawlreltu…\nFebruary 16, 2016 ccn THAWNGPANG THAR\nKum 46 asimi chungkhar pakhat ah pa bik cu, a fanu le upabik pahnih a tlaihhrem hna timi le, a nupi cungah fahnak (vold) a peek timi ruangah, Modum og Sigdal biaceih zung (Tingrett) nih kum 13 thong an peek. Fanu pahnih hna kum 14 an tlin hlan tein, kum zeimawzat chung sek lei hnahnawhnak a…\nFebruary 3, 2016 ccn THAWNGPANG THAR\nTinam (oil) man a tlaaktuk caah Norway bantuk oil tampi a zuarmi ram hna caah cun, zatlaknak ngai asi ko. Aluan ciami kum 2 chungah oil he ai pehtlaimi rian a ttuanmi minung 15, 000 rian an sung cang, hi tining asi rih ko ahcun, caan rau lo teah oil he ai pehtlaimi rian 25, 000…


Actress Tin Zar Win Kyaw Nih A Taklawng Video A Rak Phozar (+Video) – Chin 11 News\nActress Tin Zar Win Kyaw Nih A Taklawng Video A Rak Phozar (+Video)\nPosted By: Chin News April 29, 2020\nKawlram mintami vialte hna lakah Actress Tin Zar Win Kyaw hi a pumrua le a tungtai dawhnak tambik a rak langhter tu a si ko lai. Nifatin ti awk in a hmanthlak phunphun a rak phizar lengmang hna I cu a hmanthlak phozar mi vialte hna zong cu a hnuk le a tawk that nak a rak langh saar ter mi deuh an si hna.\nAsinain a tawk thatnak le a hnukbaa a langhter ve mi lengmang ruang ah thazaang a pe mi le thangthat nak bia a chim piak tu an tamtuk ve. Actress Tin Zar Win Kyaw hi cu muidawh le pumrua ah cun Myanmar mintami vialte hna lakah hmaisuang a si a ve hrim ko.\nNizan ah Actress Tin Zar Win Kyaw nih a taklawng bakin video tawite aithlak mi pahnih cu Instagram ah a rak phozar. Cu a video phozar mi cu suimilam pakhat hmanh a tlin hlan ah comment tu le share cu hi an tamtuk hringhran. Cheukhat nih cun innchung lawngte ah um si cang le a celh ve hrim ti lo tiah zong an rak comment ve.\nActress Tin Zar Win Kyaw nih taklawng in video ai thlak mi cu cu pahnih a si I a tanglei ah kan rak chiah. A tawi mi tete an si caah na mit rang deuh in na au a hau lai.


Sailo le Hniang Hniang Nawl hi i Cawn uh law nan Lar ve viar ko lai – Hla an Sak ttinak ( +Video) – CHINLAND TODAY NEWS\nSailo le Hniang Hniang Nawl hi i Cawn uh law nan Lar ve viar ko lai – Hla an Sak ttinak ( +Video)\nAugust 31, 2019 admin Chin News 0\nHlasak thiam tak tak ti mi cu hi hna pahnih bantuk hi an si . hlasak thiam tampi cu hmunhma le sound system that le that lo hna an zoh i mi tlawm tam hna zong ah an buai . a si nain hi a tanglei video kan chiah mi Vanlalsailova le Hniang Sung Chin hlasak nak bantuk inn room fate chung i biatak tein a sa kho mi hi cu uar an um khun . hmunhma le hman rua ah an buai ti lo i an mah aw le thiam nak ah an i zumh lawng si lo in Bawipa thangthat nak a si caah khawika hmun poah ah an tha a tho peng .\nHlasak Thiam PBK Lian Khum zong mipi nih an uar khun nak cu a hmun hma ah a buai lo i music le sound system ah a buai bal ve lo . a mah kong an chim mi pakhat ah voikhat cu birthday lomhnak ah khual a tlawn nak ah a va kal ve i a va tel pi ve hna ti a si . cu ka hmun ah cun mipi nih hlasak dingin an rak request i Guiter zong a um lo tik ah ai thawh i a poi lo ka kut kai bengh lai i ka sak ko lai a ti i , mipi hmai ah cun a dir i a kut ai bengh i hlasak an request mi poah poah fung 7 hrawng a sak piak dih hna ti a si .cu caah cun Pathian nih a hman khun i mipi uar zong a hlawh khun nak a si ve .\nKan chim duh mi tak tak cu hi hi a si , Laimi zong Singer tampi Pathian nih a kan pek cang . hmunkip ah Crusade le Camping ah kal in Bawipa rian ah kar a hlang cuahmah mi zong an tampi cang . hi lio ah mi then khat singer pawl cu khuate lei deuh music ,keyboard le sound a that lo nak deuh ah cun hlasak zong an tha a tho lo i an tlun hnu zong ah cu khua cu an soisel i zeihmanh an si lo tiah an lung tlin lo nak tampi an langhter tawn ti a si . mi then khat cu soundtrack lo cun hla ka sa kho lo , keyboard lo cun hla ka sa kho lo , Microphone a that lo cun hlasak ka lung a tho lo tiah khual tlawn nak ah hna a hnok mi le buaipi ahau mi tampi singer an um ti a si .\nzei a si poah ah kan aw hi kan mah aw a si lo Bawipa nih a mah sunpar nak caah a kan hlanh mi si ti kha thei in Bawipa caah cun a hmun hma le hma ah buai lo in , music le hman rua ah buai lo in a herh ah cun kut lawng i bengh bu zong in a mah sunpar nak caah cun hla aa sa kho mi Singer si khawh hi Bawipa a lomhter tu thangthat nak a si deuh ko hnga .\nDr.Aung Mint Thang Nih Miphun Zawnruah Nak He A Sunglawi Tuk Mi Sawmnak A Tuah , Free Bak A Si Lai\nLamkam Kutdok in Hlasa Mi Pitar Cu Bollywood Hlasa Ah Ai Chuah Pin Ah India Bollywood Star Minthang “Salman Khan” Zong Nih Inn Special Rs.55 Lakhs Man A Pek Cang


Kawl Ralkap Lakah KNU Cawlcangh Hram An Thawk Cang – Chin World News Evening\nKawl Ralkap Lakah KNU Cawlcangh Hram An Thawk Cang\nMarch 12, 2021 March 12, 2021 Salai Van Myanmar News\nSaya Tluang Ceu Thang! Kawl ralkap lakah ttihnung bikmi le a sual bikmi tlangcung le mipi a kan that tawnmi Tatma-77 cu KNU nih an cilsa hmanh dawlh manh lo in lampi ah an thah hna. Atu hi KNU cawlcangh hram an thawk ka lawng si. Kawl ralkap tampi an thah cang hna.\nZahan zan zongah Karen state Phayatungsu myo i an tlaihmi Karen mino pawl cu KNU pawl nih palik sin ah an kal hnawh hna. Tampi bia an chim lo. KNU ralbawi pa nih palik le ralkap pawl a timi hna cu “Tuzan ah nan thlah hna lai maw thlah hlah. Tuzan nan thlah hna lo si zongah thaizing zing suimilam 8 tiang kan in zoh hna lai i nan thlah hna lo cun nan tuar lai” a ti bak ko hna.\nRelchih: President Biden Nih Stimulus Check Minthut Cang! Coronavirus ruangah harnak a tongmi bawmhnak caah Senate le House nih an pass cangmi Coronavirus relief Bill 1.9 trillions cu President Biden nih tu zanlei suimilam 1:30PM ah min a thut i, law ah a fehter cang. Thaizing Friday ah minthut ding in timh a si nain a hlankan in tu zanlei ah min a thut caah rianrang deuh in bawmhnak mipi sin ah a phan lai tinak a si.\nKum 2019 le 2020 caah tax file a tuah cangmi hna le direct deposit in bank account ah a thunmi hna nih tuan bik ah ngah si lai. Hmai zarh chungah nan bank account chungah a lut lai tiah zumh a si. Tax file tuah lio ah direct deposit in a tuah lomi pawl cu hnu deuh ah check asilole debit card in a phan te lai. Nan ngahmi chung in a tlawm bik $200 tal cu Kawlram thlennak CDM caah bawmh khawh i zuam cio usih. By Salai Lairamthang\nHakha ah ralkap nih an vuakmi Pu Tin Cung “Ram ṭhatnak si cun ka thih zongah poi lo”-VIDEO\nShare cio hna usih:Hakha sii-inn Ralkap le Palek nih an luhhnawh, an dirhmun a tha lo